hotchpotch/miracl-hf-unified huggingface dataset:
আলফা কণা
আলফা কণা ধনাত্মক আধান যুক্ত। এ কণা চৌম্বক ও তড়িতক্ষেত্র দ্বারা বিচ্যুত হয়।
এর ভর বেশি হওয়ায় এর ভেদন ক্ষমতা কম। এ কণার ভর হাইড্রোজেন পরমাণুর চার গুন।
এ কণা তীব্র আয়নায়ন সৃষ্টি করতে পারে। এ কণা প্রচন্ড বেগে নির্গত হয়।
এ কণা ফটোগ্রাফিক প্লেটে প্রতিক্রিয়া সষ্টি করে। এটি একটি হিলিয়াম নিউক্লিয়াস।
আলফা কণা (ইংরেজীতেঃ Alpha particle) আসলে হিলিয়াম নিউক্লিয়াস। হিলিয়াম নিউক্লিয়াসে থাকে দুটি প্রোটন আর দুটো নিউট্রন।আলফা কণার গতিবেগ আলোর বেগের ১০ ভাগ। এর ভর হাইড্রোজেন পরমাণুর চার গুণ। 
কোন নিউক্লিয়াস থেকে যদি একটা আলফা কণা বের হয়ে আসে তাহলে সেই পরমাণুর পারমাণবিক সংখ্যা কমবে দুই ঘর, নিউক্লিওন সংখ্যা কমবে চার ঘর। একটা নিউক্লিয়াসের ভেতর থেকে যখন একটা আলফা কণা বের হয়ে আসে তখন তার যথেষ্ট শক্তি থাকে এবং সেটা বাতাসকে তীব্র ভাবে আয়োনিত করতে পারে। অর্থাৎ এটা যখন বাতাসের ভিতর দিয়ে যায় তখন বাতাসের অণু-পরমাণুর সাথে যে সংঘর্ষ হয় সেই সংঘর্ষে সেগুলো আয়োনিত করতে পারে। আলফা কণার গতিপথ হয় সরল রেখার মতো-সোজাসুজি এগিয়ে যায়। তবে আলফা কণা যেহেতু হিলিয়ামের নিউক্লিয়াস, তাই এটা পদার্থের ভেতর দিয়ে বেশি দূর যেতে পারে না-এটাকে থামিয়ে দেয়া সহজ। কোথাও আঘাত করলে ভেঙ্গে অনেক ক্ষতি করলেও আলফা কণা বেশি দূর যাবার আগেই থেমে যায়।
আলফা কণা যাবার সময় অনেক ইলেকট্রন এবং আয়ন তৈরি করে, সেগুলো নানাভাবে নির্ণয় করা যায়। বর্তমানে ইলেকট্রনিক্সের অনেক উন্নতি হওয়ায় এই ধরনের আলফা কণার উপস্থিতি বের করা আরো সহজ হয়ে গেছে।
বেগ কত
ঙ্গাগ-গি-দ্বাং-পো (ফাগমোদ্রুপা রাজবংশ)
ঙ্গাগ-গি-দ্বাং-পো () বা স্প্যান-স্ঙ্গা-র্ত্সে-গ্ন্যিস-পা () (১৪৩৯- ১৪৯১) তিব্বতের ফাগ-মো-গ্রু-পা রাজবংশের নবম রাজা ছিলেন।
ঙ্গাগ-গি-দ্বাং-পো ফাগ-মো-গ্রু-পা রাজবংশের সপ্তম রাজা গ্রাগ্স-পা-'ব্যুং-গ্নাসের পুত্র ছিলেন। ১৪৫৪ খ্রিষ্টাব্দে গ্রাগ্স-পা-'ব্যুং-গ্নাসের মৃত্যু হয় এবং তাঁর ভ্রাতা কুন-দ্গা'-লেগ্স-পা পরবর্তী রাজা হন। ১৪৫৪ খ্রিষ্টাব্দে ঙ্গাগ-গি-দ্বাং-পো গ্দান-সা-থেল বৌদ্ধবিহারের প্রধান হিসেবে নির্বাচিত হন। কুন-দ্গা'-লেগ্স-পার রাজত্বকালে রিং-স্পুংস-পার সঙ্গে বিরোধ চরমে ওঠে। রিং-স্পুংস-পার নোর-বু-ব্জাং-পোর পৌত্র দোন-য়োদ-র্দো-র্জে বারবার আক্রমণ করলে মন্ত্রীরা ১৪৮১ খ্রিষ্টাব্দে কুন-দ্গা'-লেগ্স-পাকে নির্বাসনে পাঠিয়ে দেন এবং ঙ্গাগ-গি-দ্বাং-পোকে পরবর্তী রাজা হওয়ার আমন্ত্রণ জানান। রাজা হওয়ার পর ঙ্গাগ-গি-দ্বাং-পো বিবাহ করেন এবং ঙ্গাগ-দ্বাং-ব্ক্রা-শিস-গ্রাগ্স-পা নামে এক পুত্রসন্তানের জন্ম দেন।
ঙ্গাগ-গি-দ্বাং-পোর রাজত্বেও রিং-স্পুংস-পার সঙ্গে বিরোধ চলতে থাকে। ১৪৮৫ খ্রিষ্টাব্দে দোন-য়োদ-র্দো-র্জে ফাগ-মো-গ্রু-পা রাজবংশের অধীনে থাকা র্গ্যাল-র্ত্সে শহর আক্রমণ করেন এবং তিন বছর পর শহরটি অধিকার করে নেন। ১৪৯১ খ্রিষ্টাব্দে ঙ্গাগ-গি-দ্বাং-পোর মৃত্যু হলে রিং-স্পুংস-পার রাজপুরুষ গ্ত্সো-স্ক্যেস-র্দো-র্জে উত্তরাধিকারী ঙ্গাগ-দ্বাং-ব্ক্রা-শিস-গ্রাগ্স-পার নাবালকত্বের সুযোগে রাজ্যের অভিভাবক হয়ে যান।
আগামী প্রকাশনী
আগামী প্রকাশনী বাংলাদেশের ঢাকায় অবস্থিত একটি প্রকাশনা প্রতিষ্ঠান। ১৯৮৬ সালে ওসমান গণি কর্তৃক এটি প্রতিষ্ঠিত হয়। ২০১৮ সালের হিসেব এ-পর্যন্ত প্রকাশনার প্রকাশিত গ্রন্থসংখ্যা ১৮০০-এর অধিক। ১৯৭১ সালে সংগঠিত বাংলাদেশের স্বাধীনতা যুদ্ধের ওপর ভিত্তি করে উল্লখেযোগ্য সংখ্যক গ্রন্থ প্রকাশের মাধ্যমে এ-প্রকাশনা পরিচিত হয়ে ওঠে। প্রকাশনীর বর্তমান স্লোগান, "মুক্তিযৃদ্ধ ও মুক্তচেতনা আমাদের প্রকাশনা'।'
নোর-বু-ব্জাং-পো
নোর-বু-ব্জাং-পো () (?- ১৪৬৬) তিব্বতের রিং-স্পুংস-পা রাজবংশের প্রথম রাজা ছিলেন।
নোর-বু-ব্জাং-পো ফাগ-মো-গ্রু-পা রাজবংশের অন্যতম গুরুত্বপূর্ণ মন্ত্রী এবং রিং-স্পুংস-পা বংশের প্রধান নাম্স-ম্খা-র্গ্যাল-পোর () পুত্র ছিলেন। তিনি পিতার শুরু করা ছামছেন মন্দির স্থাপনের কাজ সম্পূর্ণ করেন। তিনি সা-স্ক্যা ও ব্কা'-ব্র্গ্যুদ ধর্মসম্প্রদায়ের পৃষ্ঠপোষক ছিলেন।
ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের মৃত্যুর পর যখন মন্ত্রীরা পরবর্তী উত্তরাধিকারী মনোয়নের জন্য ঐকমত্য্যে পৌঁছতে পারছিলেন না, নোর-বু-ব্জাং-পো এই সুযোগে ফাগ-মো-গ্রু-পা রাজবংশের এই গুরুত্বপূর্ণ প্রশ্নে গ্দান-সা-থেল বৌদ্ধবিহারের প্রধানকে সিংহাসনের উত্তরাধিকার নির্বাচনের উপদেশ দেন। প্রধান লামা গোং-মা-গ্রাগ্স-পা-র্গ্যাল-ম্ত্শানের ভ্রাতা সাংস-র্গ্যাস-র্গ্যাল-ম্ত্শানের পুত্র গ্রাগ্স-পা-'ব্যুং-গ্নাসকে নির্বাচন করেন। যদিও সাংস-র্গ্যাস-র্গ্যাল-ম্ত্শানের সিংহাসনের প্রতি নজর ছিল, কিন্তু তিনি প্রধান লামার নির্বাচন মেনে নেন। কিন্তু দুই বছর পরে ১৪৩৪ খ্রিষ্টাব্দে গ্দান-সা-থেল বৌদ্ধবিহারের প্রধানের মৃত্যু ঘটলে সাংস-র্গ্যাস-র্গ্যাল-ম্ত্শান সিংহাসনের দাবী জানাতে শুরু করেন। এরফলে এক বছর ব্যাপী এক গৃহযুদ্ধের সূচনা হয় ও সাংস-র্গ্যাস-র্গ্যাল-ম্ত্শানকে পালিয়ে যেতে হয় এবং নোর-বু-ব্জাং-পো বিজয়ী হিসেবে উঠে আসেন। এবং ১৪৩৫ খ্রিষ্টাব্দে সাম-দ্রুব-ত্সে নামক গুরুত্বপূর্ণ অঞ্চল অধিকার করেন। এরফলে রিং-স্পুংস-পা গ্ত্সাং অঞ্চলটি নিজেদের অধিকারে নিয়ে এসে মধ্য তিব্বতের নতুন রাজবংশরূপে উঠে আসে। নোর-বু-ব্জাং-পো খুব দ্রুত ক্ষমতার শীর্ষে উঠে এলেও তিনি ফাগ-মো-গ্রু-পা রাজবংশের আনুগত্য স্বীকার করেই রাজত্ব করতেন।
সত্রীয়া নৃত্য
সত্রীয়া নৃত্য ভারতের সংগীত নাটক একাডেমী যে আটটি নৃত্যকে শাস্ত্রীয় হিসাবে মর্যাদা প্রদান করেছে সেই ৮টা নৃত্যশৈলীর অন্যতম। সত্রীয়া নৃত্যের 'সত্রীয়া' শব্দটি 'সত্র' থেকে এসেছে। মহাপুরুষ শ্রীমন্ত শংকরদেব প্রতিষ্ঠিত সত্রসমূহের যোগে প্রায় ১৫ শ শতকে এই নৃত্যধারা অসমে প্রচলিত হয়।
প্রাচীন কাল থেকে অসমে নৃত্য-কলার প্রচলন হয়েছিল। প্রায় ১৫শতকের প্রচলিত এই নৃত্যধারা, ১৯ শ শতকের মাঝামাঝিতে বৈষ্ণব ধর্মীয় সত্রসমুহের থেকে আধুনিক মঞ্চে চলে আসে। পরম্পরাগতভাবে সত্রসমূহে এই নৃত্য শুধুমাত্র পুরুষ ভকতদের(অসমীয়া সংকৃতির বৈষ্ণব শ্রেনীর লোক) মাঝে আবদ্ধ ছিল। কিন্তু আধুনিক মঞ্চের স্বীকৃতি পাওয়ার লগে লগে এই নৃত্য পুরুষ মহিলা উভয়ে পরিবেশন করতে শুরু করে।
২০০০ সনের ১৫ নভেম্বরে এক সুকীয়া শৈলীর এই নৃত্যকে সংগীত নাটক একাডেমী ভারতের অন্যতম শাস্ত্রীয় নৃত্যের মর্য্যদা প্রদান করে। প্রচলিত ধর্মীয় আখ্যানসমুহ এক বিশেষ শৈলীর দ্বারা এই নৃত্যের মাধ্যমে বাখ্যা করা হয়।
সত্রীয়া নৃত্য বিভিন্ন ভাগে বিভক্ত।
কৌশল সিলভা
জয়ন কৌশল সিলভা (; জন্ম: ২৭ মে, ১৯৮৬) শ্রীলঙ্কার কলম্বোয় জন্মগ্রহণকারী আন্তর্জাতিকমানের ক্রিকেটার। শ্রীলঙ্কা ক্রিকেট দলের অন্যতম সদস্য কৌশল টেস্ট ক্রিকেট খেলার পাশাপাশি ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের হয়েও খেলছেন। ক্রিকেট খেলায় তিনি মূলতঃ ডানহাতি ব্যাটসম্যান ও উইকেট-কিপারের ভূমিকায় অবতীর্ণ হন।
২০০১/০২ মৌসুমে প্রথম-শ্রেণীর ক্রিকেটে কৌশল সিলভার আত্মপ্রকাশ ঘটে। ২০০৯ সালে শ্রীলঙ্কা এ দলের সদস্য হিসেবে অন্তর্ভুক্ত হন। ২০১১ সালের অক্টোবর মাসে সংযুক্ত আরব আমিরাতে অনুষ্ঠিত পাকিস্তান ক্রিকেট দলের বিপক্ষে টেস্ট ক্রিকেটে অভিষেক ঘটে তার। ২০১১ সালের শেষদিকে দক্ষিণ আফ্রিকা সফরের জন্য মনোনীত হন। কিন্তু প্রথম টেস্টের পর তিনি বাদ পড়ে যান।
২০১৩-১৪ মৌসুমে নিরপেক্ষ মাঠ হিসেবে সংযুক্ত আরব আমিরাতে পাকিস্তান ক্রিকেট দলের বিপক্ষে ২য় টেস্টের ২য় ইনিংসে তিনি তার দ্বিতীয় অর্ধ-শতক করেন। দিমুথ করুনারত্নের সাথে উদ্বোধনী জুটিতে ১২৪ রানের জুটি গড়েন যা জুন, ২০১১ সালের পর দলের প্রথম শতরানের জুটি ছিল। এরফলে শ্রীলঙ্কা দল ৯ উইকেটের বিশাল ব্যবধানে পাকিস্তানকে হারায় ও ডিসেম্বর, ২০১১-এর পর প্রথম বিদেশে এবং অক্টোবর, ২০০৪ সালের পর বিদেশে প্রথম পাকিস্তানের বিপক্ষে জয়।
২৮ জানুয়ারি, ২০১৪ তারিখে বাংলাদেশ সফরে শের-ই-বাংলা জাতীয় স্টেডিয়ামে বাংলাদেশ ক্রিকেট দলের বিপক্ষে অনুষ্ঠিত ১ম টেস্টের ১ম ইনিংসে তিনি তার ১ম সেঞ্চুরি করেন।
লাওখোয়া বন্যপ্ৰাণ অভয়ারণ্য
লাওখোয়া বন্যপ্ৰাণী অভয়ারণ্য () অসমের ব্রহ্মপুত্র নদীর ব্ৰহ্মপুত্ৰ দক্ষিণপাড়ে নগাঁও জেলাতে অবস্থিত একটি বন্যপ্ৰাণী অভয়ারণ্য। এখানে একশিঙি গণ্ডার ও বুনো মহিষের এক উত্তম বাসস্থান হিসেবে পরিগণিত হয়েছে।
এই বনাঞ্চলকে ১৯৭২ সনে বন্যপ্ৰাণী অভয়ারণ্যের স্বীকৃতি প্ৰদান করা হয়।
লাওখোয়া বন্যপ্ৰাণী অভয়ারণ্যের আয়তন প্রায় ৭০.১৩ বৰ্গকিলোমিটার। নগাঁও ও গুয়াহাটি থেকে এর দুরত্ব ক্ৰমান্ধয়ে ২৮ এবং ১৪৮ কিলোমিটার।
কুন-তু-ব্জাং-পো
কুন-তু-ব্জাং-পো () তিব্বতের রিং-স্পুংস-পা রাজবংশের দ্বিতীয় রাজা ছিলেন।
কুন-তু-ব্জাং-পো রিং-স্পুংস-পা রাজবংশের প্রথম রাজা নোর-বু-ব্জাং-পোর দ্বিতীয় পুত্র ছিলেন। নোর-বু-ব্জাং-পোর প্রথম পুত্র উপসিকার খুব কম বয়সে মৃত্যু হলে কুন-তু-ব্জাং-পো রিং-স্পুংস-পা রাজবংশের পরবর্তী রাজা হন। ফাগ-মো-গ্রু-পা রাজবংশের অষ্টম রাজা কুন-দ্গা'-লেগ্স-পা তাঁকে র্দ্জোং-দ্পোন উপাধি দান করেন। তিনি সা-স্ক্যা ধর্মসম্প্রদায়ের পৃষ্ঠপোষক হওয়ায় ফাগ-মো-গ্রু-পা রাজবংশের শাসকদের সঙ্গে বিরোধিতা বৃদ্ধি পায়। ১৪৭৯ খ্রিষ্টাব্দে তাঁর মৃত্যুর পর তাঁর কনিষ্ঠ পুত্র দোন-য়োদ-র্দো-র্জে পরবর্তী রাজা হিসেবে অভিষিক্ত হন।
গরমপানি বন্যপ্রাণ অভয়ারণ্য
গরমপানি অভয়ারণ্য () হচ্ছে অসমের কার্বি আংলং জেলাতে অবস্থিত একটি অভয়ারণ্য। এটির মোট আয়তন হচ্ছে । গোলাঘাট থেকে এর দূরত্ব প্ৰায় । এই অভয়ারণ্যে অনেক গরমপানীর কূপ ও জলপ্ৰপাত আছে।
এখানে পশ্চিমা উল্লুক এবং সোনালী বানর পাওয়া যায়। এর লগতে ৫১ প্রজাতির বিভিন্ন প্ৰজাতির অৰ্কিড পাওয়া যায়।
১৯৫২ সালে এই অভয়ারণ্যের জন্ম। এই অভয়ারণ্যে বহুত গরম পানির প্রস্রবণ পাওয়া যায়। সেজন্যই এর নাম গরমপানি হয়েছে।
গরমপানি অভয়ারণ্যের অবস্থান অক্ষাংশ ২৬°৪২' উ. এবং দ্ৰাঘিমাংশ ৯৩°৭২৫' পূ.। জোড়হাটের ৭০ কিমি এবং গোলাঘাটের ২৫ কিমি দূরে রেংমা পাহাড় থেকে নাগা পাহাড়ের পাদদেশ পর্যন্ত বিরাজ করছে এই অভয়ারণ্য।
জগন্নাথ বড়ুয়া মহাবিদ্যালয়
জগন্নাথ বড়ুয়া মহাবিদ্যালয় বা চমুকৈ জে বি কলেজ () অসমের যোরহাট জেলার পুরনো শিক্ষাপ্রতিষ্ঠানসমূহের ভিতরে অন্যতম। এটিই উত্তর আসামের প্ৰথম একটি মহাবিদ্যালয়। যোরহাট শহরের মাঝামাঝিতে বরপাত্ৰ আলি যোরহাট কাছারী ময়দানের ঠিক সন্মুখে মহাবিদ্যালয়টি অবস্থিত। জগন্নাথ বড়ুয়া মহাবিদ্যালয়কে NAAC-'র A গ্ৰেড (CGPA মান ৩.১১) প্ৰদান করা হয়েছে।
পল ফারব্রেস
পল ফারব্রেস (; জন্ম: ৭ জুলাই, ১৯৬৭) কেন্টের অ্যাশ-নেক্সট-স্যান্ডউইজ এলাকায় জন্মগ্রহণকারী প্রথম-শ্রেণীর ক্রিকেটের সাবেক ইংরেজ ক্রিকেটার। "ফার্বি" ডাকনামে পরিচিত ফারব্রেস ডানহাতি ব্যাটসম্যান এবং উইকেট-রক্ষক হিসেবে খ্যাতি অর্জন করেন।
পিটার মুরেজকে বরখাস্তের পর তিনি ইংল্যান্ড দলের অন্তর্বর্তীকালীন কোচের দায়িত্ব পালন করেন। এরপূর্বে শ্রীলঙ্কা জাতীয় ক্রিকেট দলের প্রধান কোচের দায়িত্ব থেকে পদত্যাগের পর ইংল্যান্ডের সহকারী কোচের দায়িত্ব পালন করেছিলেন।
১৯৮৭ থেকে ১৯৮৯ মেয়াদকালে তিনি কেন্ট ক্রিকেট দলের এবং ১৯৯০ থেকে ১৯৯৫ মেয়াদকালে মিডলসেক্স দলের প্রতিনিধিত্ব করেন। এ সময় তিনি ৪০টি প্রথম-শ্রেণীর ক্রিকেট এবং ২৮টি লিস্ট এ ক্রিকেট খেলায় অংশগ্রহণ করেছিলেন।
১৯৯১ মৌসুমে তিনি কাউন্টি ক্রিকেটের স্বর্ণশিখরে ছিলেন। ২০টি প্রথম-শ্রেণীর খেলায় ৫৪বার আউট করতে সহায়তা করেন। কিন্তু, তাঁর ব্যাটিং গড় ছিল মাত্র ১৪.৮১ রান। সামগ্রীকভাবে তাঁর খেলোয়াড়ী জীবনে ব্যাটিং গড় ছিল ১৮.২৩ রান। এছাড়াও, তিনি আরও চারবার প্রথম-শ্রেণীর ক্রিকেটে অংশগ্রহণ করেছেন যার সবগুলোই ছিল কাউন্টি চ্যাম্পিয়নশীপের পরিবর্তে বিশ্ববিদ্যালয়ের দলগুলো বিপক্ষে। দলে থাকাকালীন তিনি মিডলসেক্সের খেলোয়াড় কিথ ব্রাউনের পরিবর্তে উইকেট-রক্ষকের দায়িত্ব পালন করতেন। তখন ব্রাউন ব্যাটসম্যান হিসেবে থাকতেন।
খেলোয়াড়ী জীবন থেকে অবসর নেয়ার পর ফারব্রেস কোচের ভূমিকায় অবতীর্ণ হন। ২০০০ সালে তিনি ইংল্যান্ড অনূর্ধ্ব-১৯ ক্রিকেট দল ও ইংল্যান্ড জাতীয় মহিলা ক্রিকেট দলের কোচের নেতৃত্ব দেন। কেন্ট একাডেমিতে দায়িত্ব পালনশেষে জুলাই, ২০০৭ সালে শ্রীলঙ্কার কোচ ট্রেভর বেলিসের অধীনে সহকারী কোচের দায়িত্ব পালন করেন। মার্চ, ২০০৯ সালে লাহোরে শ্রীলঙ্কা দলের উপর সন্ত্রাসীদের অতর্কিত আক্রমণে তিনি হাল্কা আঘাতপ্রাপ্ত হয়েছিলেন। ৩১ জুলাই, ২০০৯ তারিখে ২০১০ মৌসুমের জন্য কেন্টের প্রথম-দলীয় কোচ হিসেবে নিযুক্ত হন। ক্যান্টারবুরি ত্যাগ করে ২০১২ মৌসুমে ফারব্রেস ইয়র্কশায়ারের দ্বিতীয় একাদশে কোচের দায়িত্ব পান।
২০ ডিসেম্বর, ২০১৩ তারিখে শ্রীলঙ্কা ক্রিকেট কর্তৃক তিনি দুই বছর মেয়াদকালের জন্য মনোনীত হয়েছেন যা ১ জানুয়ারি, ২০১৪ তারিখ থেকে কার্যকর হয়। জানুয়ারি, ২০১২ সাল থেকে প্রধান কোচের দায়িত্ব পালনকারী দক্ষিণ আফ্রিকান গ্রাহাম ফোর্ডের স্থলাভিষিক্ত হন। গ্রাহাম ফোর্ড সেপ্টেম্বর, ২০১৩ সালে দুই বছরের চুক্তির মেয়াদ বৃদ্ধিতে অস্বীকার করেন। এরফলে শ্রীলঙ্কা ক্রিকেট কর্তৃপক্ষ ফারব্রেসকে জাতীয় দলের কোচ হিসেবে ঘোষণা করে। ২০১৪ সালের এশিয়া কাপ ও আইসিসি বিশ্ব টুয়েন্টি২০ প্রতিযোগিতায় শ্রীলঙ্কা দলের শিরোপা লাভে গুরুত্বপূর্ণ অবদান রাখেন। এরপর এপ্রিল, ২০১৪ সালে কোচের দায়িত্ব থেকে অব্যহতি নিয়ে ইংল্যান্ডের সহকারী কোচ মনোনীত হন। কিন্তু বিশ্বকাপে ইংল্যান্ডের গ্রুপ পর্ব থেকেই ছিটকে আসার কারণে মে, ২০১৫ সালে প্রধান কোচ পিটার মুরেজকে অব্যহতি দেয়ার পর সফরকারী নিউজিল্যান্ড দলের বিপক্ষে দলের খেলা পরিচালনার জন্য সাময়িকভাবে কোচের দায়িত্বভার অর্পণ করা হয়।
দোন-য়োদ-র্দো-র্জে
দোন-য়োদ-র্দো-র্জে () (১৪৬৩- ১৫১২) তিব্বতের রিং-স্পুংস-পা রাজবংশের তৃতীয় রাজা ছিলেন।
১৪৭৯ খ্রিষ্টাব্দে রিং-স্পুংস-পা রাজবংশের দ্বিতীয় রাজা কুন-তু-ব্জাং-পোর মৃত্যু হলে কনিষ্ঠ সন্তান দোন-য়োদ-র্দো-র্জে সিংহাসনে আরোহণ করেন। তিনি কার্মা-ব্কা'-ব্র্গ্যুদ ধর্মসম্প্রদায়ের সপ্তম র্গ্যাল-বা-কার্মা-পা ছোস-গ্রাগ্স-র্গ্যা-ম্ত্শোর পৃষ্ঠপোষক ছিলেন। তিনি ছোস-গ্রাগ্স-র্গ্যা-ম্ত্শোর অনুরোধে লাসা শহরের অদূরে দ্গে-লুগ্স ধর্মসম্প্রদায়ের প্রভাবাধীন এলাকায় বৌদ্ধবিহার নির্মাণের চেষ্টা করলে সেরা ও দ্রেপুং বৌদ্ধবিহারের দ্গে-লুগ্স ধর্মসম্প্রদায়ের বৌদ্ধরা এই নির্মাণ ভেঙ্গে দেন। এরফলে মধ্য তিব্বতে ধর্মীয় ও রাজনৈতিক একটি সংকট সৃষ্টি হয়।
১৪৮০ খ্রিষ্টাব্দে দোন-য়োদ-র্দো-র্জে একটি বিশাল সৈন্যবাহিনীর সাহায্যে দ্বুস অঞ্চল আক্রমণ করেন। তিনি লাসা শহরের নিকটবর্তী ক্যিশোদ অঞ্চল আক্রমণ করে ফাগ-মো-গ্রু-পা রাজবংশের অষ্টম রাজা কুন-দ্গা'-লেগ্স-পার প্রভাবশালী মন্ত্রী কাঝিপা পরিবারের কোনছোক রিনছেনকে বিতাড়িত করেন। যদিও তিনি বেশ কিছু অঞ্চলকে রিং-স্পুংস-পা রাজবংশের অধীনে নিয়ে আসেন, তবুও দ্গা'-ল্দান বৌদ্ধবিহার লুঠ করার তাঁর প্রচেষ্টাকে প্রতিহত করা সম্ভব হয়। এই আক্রমণের পর ফাগ-মো-গ্রু-পা রাজ্যের মন্ত্রীরা পরামর্শ করে তাঁদের রাজা কুন-দ্গা'-লেগ্স-পাকে নির্বাসনে পাঠিয়ে ঙ্গাগ-গি-দ্বাং-পোকে পরবর্তী রাজা নির্বাচিত করেন। ঙ্গাগ-গি-দ্বাং-পোর রাজত্বকালে ১৪৮৫ খ্রিষ্টাব্দে দোন-য়োদ-র্দো-র্জে র্গ্যাল-র্ত্সে শহর আক্রমণ করে অধিকার করে নেন। ১৪৯১ খ্রিষ্টাব্দে ঙ্গাগ-গি-দ্বাং-পোর মৃত্যু হলে রিং-স্পুংস-পার দ্বিতীয় রাজা কুন-তু-ব্জাং-পোর ভ্রাতা গ্ত্সো-স্ক্যেস-র্দো-র্জে উত্তরাধিকারী ঙ্গাগ-দ্বাং-ব্ক্রা-শিস-গ্রাগ্স-পার নাবালকত্বের সুযোগে রাজ্যের অভিভাবক হয়ে যান। ১৪৯৮ খ্রিষ্টাব্দে লাসা শহরে বসবাসকারী কার্মা-ব্কা'-ব্র্গ্যুদ ধর্মসম্প্রদায়ের এক উচ্চপদস্থ বৌদ্ধকে হত্যা করা হলে দোন-য়োদ-র্দো-র্জে লাসা অবরোধ করেন। এই বছর থেকে প্রায় কুড়ি বছর কার্মা-ব্কা'-ব্র্গ্যুদ ধর্মসম্প্রদায়ের বৌদ্ধরা দ্গে-লুগস সম্প্রদায়ের বৌদ্ধদের লো-গ্সার বা তিব্বতী নববর্ষের দিনে উদযাপন করার জন্য স্মোন-লাম-ছেন-মো নামক উৎসব পালনে বাধা সৃষ্টি করে। ১৪৯৯ খ্রিষ্টাব্দে দোন-য়োদ-র্দো-র্জের অনুমতিক্রমে ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের পরবর্তী রাজা হিসেবে সিংহাসনে বসলে গ্ত্সো-স্ক্যেস-র্দো-র্জে অভিভাবকত্ব থেকে সরে আসেন। ১৫১০ খ্রিষ্টাব্দে গ্ত্সো-স্ক্যেস-র্দো-র্জের মৃত্যু হলে দোন-য়োদ-র্দো-র্জের সঙ্গে ঙ্গাগ-দ্বাং-ব্ক্রা-শিস-গ্রাগ্স-পার মধ্যে একটি সামরিক লড়াই শুরু হলেও দ্রুত তাঁদের মধ্যে মধ্যস্থতা হয়ে যায়।
দোন-য়োদ-র্দো-র্জের রাজত্বে রিং-স্পুংস-পা রাজবংশের শক্তি প্রচন্ড ভাবে বৃদ্ধি পায়। তাঁকে ছোস-র্গ্যাল এবং মিওয়াং নামক রাজকীয় উপাধিতে ভূষিত করা হয় এবং মধ্য তিব্বতের একছত্র অধিপতি হিসেবে বর্ণনা করা হয়। তাঁর পরপর সামরিক অভিযানের জন্য তাঁবুতে বসবাস করার কারণে তাঁকে দেপা গারপা বা চলমান শাসক হিসেবে অভিহিত করা হত।ফাগ-মো-গ্রু-পা রাজবংশের সঙ্গে বিরোধ ছাড়াও ১৪৯৯ খ্রিষ্টাব্দে দোন-য়োদ-র্দো-র্জে পশ্চিম তিব্বতের গুজ রাজ্যকে যুদ্ধে পরাস্ত করেন। ১৫১২ খ্রিষ্টাব্দে তাঁর মৃত্যু হলে সাময়িকভাবে জিলোনপা নামক এক ব্যক্তির হাতে ক্ষমতা চলে গেলেও গ্ত্সো-স্ক্যেস-র্দো-র্জের পুত্র ঙ্গাগ-দ্বাং-র্নাম-র্গ্যাল পরবর্তী রাজা হিসেবে সিংহাসনে বসেন। কিন্তু বস্তুতপক্ষে রিং-স্পুংস-পা রাজবংশের প্রভাব দোন-য়োদ-র্দো-র্জের মৃত্যুর সাথেই কমতে শুরু করে।
পবিতরা বন্যপ্রাণ অভয়ারণ্য
পবিতরা বন্যপ্রাণ অভয়ারণ্য বা পবিতরা () অসমের পৰ্যটন স্থলসমুহের ভিতরে একটি উল্লেখযোগ্য স্থান। ব্রহ্মপুত্ৰ নদীর দক্ষিণপাড়ে, মরিগাঁও জেলার মায়ং মৌজাতে এই অভয়ারণ্য অবস্থিত। পৃথিবীর বিখ্যাত ভারতীয় এক শৃঙ্গযুক্ত গণ্ডারের জন্য এই স্থান পৰ্যটকদের আকর্ষণের কারণ। এই অভয়ারণ্যে গণ্ডারের সংখ্যার ঘনত্ব পৃথিবীর ভিতরে সর্বাধিক।
ট্যাঙ্ক ম্যান
ট্যাঙ্ক ম্যান বা অজানা প্রতিবাদী হল অজানা একজন মানুষের ডাকনাম যিনি ১৯৮৯ সালের ৫ই জুন সকালে তিয়ানানমেন স্কয়ারে চীন সামরিক বাহিনী কর্তৃক বলপূর্বক বিক্ষোভ দমনকালে সারিবদ্ধ চলন্ত ট্যাঙ্কের সামনে দাঁড়িয়েছিলেন। অজানা এই ব্যক্তিটি ঘটনার গৃহীত আলোকচিত্র ও ভিডিওর কল্যাণে ব্যাপক আন্তর্জাতিক স্বীকৃতি অর্জন করেন। কেউ কেউ ব্যক্তিটিকে "ওয়েং উইলিন" (王維林) বলে মনে করেন কিন্তু তার নামটি এখন পর্যন্ত নিশ্চিত হওয়া যায়নি এবং তার সম্পর্কে প্রায় কিছুই জানা যায় না। সেইদিনের ঘটনার পর তার ভাগ্যে কি ঘটেছিল তাও নিশ্চিত হওয়া যায়নি।
এই ঘটনাটি ঘটেছিল বেইজিং-এর নিষিদ্ধ নগরের শেষে পূর্ব-পশ্চিম থেকে দক্ষিণের দিকে ও তিয়ানানমেন স্কয়ারের চ্যাংয়ান এভিনিউতে ৫ই জুন ১৯৮৯ সালে। এর ঠিক আগের দিন চীনা সরকার তিয়ানানমেন স্কয়ারে অবস্থান নেওয়া আন্দোলনকারীদের উপর গুলিবর্ষণ করেছিল। অজানা ব্যক্তিটি ঔদিন পূর্ব-পশ্চিম দিক থেকে মূল এভিনিউর দিকে আসতে থাকা ২৫টি টাইপ-৫৯ ট্যাঙ্কের সামনে হঠাৎ করেই দাঁড়িয়ে পড়েন। তিনি তার দুই হাতে দুটি বাজার করার থলে বহন করছিলেন। তিনি সাদা শার্ট ও কালো প্যান্ট পরিধান করেছিলেন। যখন সারির প্রথম ট্যাঙ্কটি তার সামনে এসে থেমে যায় তখন তিনি তার হাতের থলে ট্যাঙ্কগুলোর উদ্দেশ্যে নাড়ছিলেন। এর ফলে সারির প্রথম ট্যাঙ্কটি তাকে পাশ কাটিয়ে চলে যাওয়ার চেষ্ঠা করে কিন্তু অজানা ব্যক্তিটি বারবার ট্যাঙ্কের পথরুদ্ধ করে দাঁড়ান এবং নীরবভাবে প্রতিবাদ করতে থাকেন। কয়েকবার ব্যর্থ চেষ্ঠার পর প্রথম ট্যাঙ্কটি তার ইঞ্জিন বন্ধ করে দেয় এবং পিছনের ট্যাঙ্কগুলোও সাঁজোয়াভাবে দাড়িয়ে পড়ে।
সফলভাবে ট্যাঙ্কের সারিকে দাঁড় করানোর পর তিনি প্রথম ট্যাঙ্কের উপর উঠে পড়েন ও ভিডিও ফুট
ফুটেজে দেখা যায় তিনি চালকের হ্যাচটি খোলার চেষ্ঠা করছেন। আরো দেখা যায় তিনি গানারের সাথে যোগাযোগ করতে সক্ষম হন এবং তাদের কথা শেষ হলে তিনি ট্যাঙ্ক থেকে নেমে যান। ট্যাঙ্ক পুনরায় তার ইঞ্জিন চালু করে ও এগোতে থাকে যদিও লোকটি তখনও সামনে দাড়িয়ে ছিলেন। এক/দুই মিটার সামনে আসার পর ট্যাঙ্কের চালক পুনরায় ট্যাঙ্কটি থামাতে বাধ্য হন।
ভিডিও ফুটেজে এরপর দেখা যায় নীল পোশাক পরিহিত দুজন লোক তাকে ধরে নিয়ে কাছাকাছি ভীড়ের মধ্যে অদৃশ্য হয়ে যায়; এরপর ট্যাঙ্ক তাদের গন্তব্যে পুনরায় চলতে শুরু করে। প্রত্যক্ষদর্শীরা অবশ্য একে অপরের সাথে একমত নন কারা তাকে নিয়ে গিয়েছিল। নিউজউইকির চার্লি পোল বিশ্বাস করেন তাকে পাবলিক সিকিউরিটি ব্যুরোর লোকেরা ধরে নিয়ে যায়। তবে দ্য গ্লোব ও মেইলের জেন ওয়ং বিশ্বাস করেন তাকে যারা ধরে নিয়ে গিয়েছিল তার নিতান্তই সাধারণ লোক ছিল এবং ঘটনার পরিপ্রেক্ষিতে তারা এটা করেছিল। ১৯৯৮ সালের এপ্রিলে টাইম সাময়িকী তাদের টাইম ১০০:শতাব্দীর গুরুত্বপূর্ণ ব্যক্তিদের মধ্যে "অজানা বিদ্রোহী" শিরোনামে ট্যাঙ্ক ম্যানকে অন্তর্ভুক্ত করেছিল।
কার্গিল জেলা
কার্গিল (Ladakhi: ཀར་གིལ་; ; ) হচ্ছে ভারতের জম্মু ও কাশ্মীরের লাদাখ অঞ্চলের একটি জেলা।
জোয়াও হ্যাভেলাঞ্জ
জ্যঁ-মেরি ফস্টিন গডফ্রয়েড "জোয়াও" দ্য হ্যাভেলাঞ্জ (; ; জন্ম: ৮ মে, ১৯১৬ - মৃত্যু: ১৬ আগস্ট, ২০১৬) রিও দি জেনেরিওতে জন্মগ্রহণকারী বিশিষ্ট ব্রাজিলীয় ব্যবসায়ী ও ক্রীড়া কর্মকর্তা ছিলেন। তিনি ১৯৭৪ থেকে ১৯৯৮ মেয়াদকালে বিশ্ব ফুটবলের সর্বোচ্চ নিয়ন্ত্রক সংস্থা ফিফা’র ৭ম সভাপতির দায়িত্ব পালন করেন। তিনি স্ট্যানলি রোজের স্থলাভিষিক্ত হন ও দায়িত্ব ছাড়ার পর সেপ ব্ল্যাটার সভাপতির দায়িত্ব গ্রহণ করেন। তাঁর পরিচালনায় ফিফা আধুনিক সংগঠনে উপনীত হয় ও ফুটবলের বৈশ্বিক প্রসার আরও বিস্তৃত হয়।
এছাড়াও, ১৯৬৩ সাল থেকে ২০১১ সাল মেয়াদকালে আন্তর্জাতিক অলিম্পিক কমিটি (ওআইসি)’র সদস্য হিসেবেও তিনি দায়িত্ব পালন করেন। এরফলে তিনি অলিম্পিক কমিটির সবচেয়ে দীর্ঘকালীন সক্রিয় সদস্যের মর্যাদা লাভ করেন।
১৯৩৬ সালে বার্লিনে অনুষ্ঠিত গ্রীষ্মকালীন অলিম্পিকে সাঁতারু হিসেবে অংশগ্রহণ করেন। ব্রাজিলীয় দলের অন্যতম সদস্য হিসেবে হেলসিঙ্কিতে অনুষ্ঠিত ১৯৫২ সালের গ্রীষ্মকালীন অলিম্পিকের ওয়াটার পোলোতে ত্রয়োদশ স্থান নির্ধারণী খেলায় অংশ নেন।
১৯৭৪ সালে হ্যাভেলাঞ্জ ফিফা সভাপতি হিসেবে নির্বাচিত হন। তারপর একাধারে ২৪ বছর দায়িত্ব পালনশেষে ফিফা সভাপতির দায়িত্ব ছেড়ে দেন ১৯৯৮ সালে। দায়িত্ব ছেড়ে দেয়ার পরমুহুর্তেই তিনি ফিফা’র সম্মানীয় সভাপতি হিসেবে মনোনীত হন। কিন্তু ২০১৩ সালে স্বাস্থ্য ও ব্যক্তিগত কারণে এ পদ থেকে চলে আসেন।
জিওফ্রে উইল্কিন্সন
স্যার জিওফ্রে উইল্কিন্সন একজন নোবেল বিজয়ী ইংরেজ রসায়নবিজ্ঞানী।
উইল্কিন্সন ইয়র্কশায়ারের স্প্রিংসাইডে জন্মগ্রহণ করেন। তিনি ১৯৪১ সালে ইম্পেরিয়াল কলেজ লন্ডন থেকে গ্র্যাজুয়েট হন। তিনি ইউনিভার্সিটি অব ক্যালিফোর্নিয়া, বার্কলেতে গ্লেন থিওডোর সিবোর্গ এর সাথে কাজ করেন, যার বেশিরভাগই ছিল নিউক্লিয়ার নামকরণের উপর। তিনি পরে ম্যাসাচুসেট্‌স ইনস্টিটিউট অফ টেকনোলজিতে রিসার্চ অ্যাসোসিয়েট হন। তিনি ১৯৫১ সালের সেপ্তেম্বর থেকে ১৯৫৫ সালের ডিসেম্বর পর্যন্ত হার্ভার্ড বিশ্ববিদ্যালয় এ গবেষণা করেন। ১৯৫৫ সালের জুনে তিনি ইম্পেরিয়াল কলেজ লন্ডন এর অজৈব রসায়নের চেয়ারম্যান নিযুক্ত হন।
সবচেয়ে দামী আলোকচিত্রের তালিকা
এই পাতাটি সবচেয়ে দামী আলোকচিত্রের একটি তালিকা (মার্কিন ডলারে অন্যথায় তালিকায় উল্লেখ করা হয়েছে)।
সবার উপরে তুমি
সবার উপরে তুমি হল একটি বাংলাদেশী চলচ্চিত্র। ছবিটি পরিচালনা করেছেন এফ আই মানিক। পারিবারিক বিষয়াবলী নিয়ে নির্মিত রোমাঞ্চকর গল্প নিয়ে ছবিটি নির্মাণ করা হয়েছে। ছবিটিতে প্রধাণ চরিত্রে অভিনয় করেছেন শাকিব খান, এবং স্বস্তিকা মুখোপাধ্যায়, সহকারী শিল্পী হিসেবে আছেন ভিক্টর ব্যানার্জী, উজ্জ্বল, সুচরিতা, মিশা সওদাগর সহ আরও অনেকে। এই ছবিটি ভারতে আমার ভাই আমার বোন শিরোনামে মুক্তি পেয়েছিল। ছবিটি ভারত ও বাংলাদেশের যৌথ প্রযোজনায় নির্মাণ করা হয়েছে।
ছবিটিতে মি, চৌধুরী (উজ্জল) হল একজন ব্যবসায়ী যিনি তার পরিবার নিয়ে বসবাস করছেন স্ত্রী মমতা (সুচরিতা) এবং সন্তানদের মধ্যে (রাহুল) শাকিব খান, রিয়া। শুরুতে একটি দুর্ঘটনায় তার জীবন পরিবর্তন হয়ে যায়। মমতা দুর্ঘটনা সহ্য করতে পারে না এবং একটি মানসিক এসাইলাম মধ্যে ভর্তি করা হয়। রাহুল ও রিয়া জনাব চৌধুরী এর বোন এর ষড়যন্ত্র করে তাদের বাড়ি থেকে বের করে দেন। জনাব চৌধুরী, যদিও তার পরিবার হারিয়েছিলেন। এমন অবস্থায়, রাহুল ও রিয়া তাদের জীবনে সংগ্রাম শুরু করেন। এভাবে ধীরে ধীরে রাহুল ও রিয়া বড় হয়ে ওঠে এবং রাহুলকে বিপ্লব বাবু ড্রাইভার হিসেবে চাকরি দেন। মিথিলা (স্বস্তিকা মুখোপাধ্যায়) হল বিপ্লব (ভিক্টর ব্যানার্জীর) একমাত্র সন্তান। মিথিলা প্রথমে রাহুলকে তার আচরনের জন্য ভালো লাগে নি, কিন্তু পরবর্তীতে তাকে ভালবেসে ফেলে। মিথিলা রাহুলকে তার নিজের ব্যবসা স্থাপন করতে অনেক সাহায্য করে। পরিশেষে, রাহুল সফল হয়ে ওঠেন এবং তার শুভাকাঙ্খীদের সাহায্যে, তিনি তার বাবাকে খুজে পান। এই ভাবে, সবকিছু একটি সুখী পরিবারে মিলিত হয়ে গল্পটি ইতি টানে।
"সবার উপরে তুমি"'র সঙ্গীত পরিচালনা করেছেন দেবেন্দ্রনাথা (ভারত) এবং আলাউদ্দীন আলী (বাংলাদেশ).
"সবার উপরে তুমি"'র কপিরাইট স্বত্ব্ জি-সিরিজ পায় এবং তারা বাংলাদেশের ভিসিডি-ডিভিডি প্রকাশ দেন। এছাড়াও ভারতে কপিরাইট স্বত্ত্ব পায় এনজেল।
গ্ত্সো-স্ক্যেস-র্দো-র্জে
গ্ত্সো-স্ক্যেস-র্দো-র্জে () (?- ১৫১০) তিব্বতের রিং-স্পুংস-পা রাজবংশের এক রাজপুরুষ ছিলেন, যিনি ১৪৯১ থেকে ১৪৯৯ খ্রিষ্টাব্দের মধ্যে ফাগ-মো-গ্রু-পা রাজবংশের উত্তরাধিকারীর নাবালকত্বের জন্য মধ্য তিব্বত শাসনের সুযোগ পান।
গ্ত্সো-স্ক্যেস-র্দো-র্জে ছিলেন রিং-স্পুংস-পা রাজবংশের প্রথম রাজা নোর-বু-ব্জাং-পোর চতুর্থ পুত্র ছিলেন। নোর-বু-ব্জাং-পোর অপর এক পুত্র কুন-তু-ব্জাং-পো রিং-স্পুংস-পা রাজবংশের দ্বিতীয় রাজা হিসেবে ক্ষমতালাভ করলে তিনি ইয়ার্লুং উপত্যকার খার্তোগ অঞ্চলটি শাসনের অধিকার পান। ১৪৯১ খ্রিষ্টাব্দে রিং-স্পুংস-পা রাজবংশের তৃতীয় রাজা দোন-য়োদ-র্দো-র্জের আমলে ফাগ-মো-গ্রু-পা রাজবংশের নবম রাজা ঙ্গাগ-গি-দ্বাং-পোর মৃত্যু হলে গ্ত্সো-স্ক্যেস-র্দো-র্জে ফাগ-মো-গ্রু-পা রাজবংশের সিংহাসনের উত্তরাধিকারী ঙ্গাগ-দ্বাং-ব্ক্রা-শিস-গ্রাগ্স-পার নাবালকত্বের সুযোগে ফাগ-মো-গ্রু-পা রাজ্যের অভিভাবক হয়ে যান। রিং-স্পুংস-পা রাজবংশের রাজা দোন-য়োদ-র্দো-র্জে এবং ঐ বংশের রাজপুরুষ গ্ত্সো-স্ক্যেস-র্দো-র্জে মধ্য তিব্বতের দ্বুস ও গ্ত্সাং উভয় অঞ্চলের শাসন করলেও ওই অঞ্চলের রাজনৈতিক অস্থিরতা চলতেই থাকে। গ্ত্সো-স্ক্যেস-র্দো-র্জে দ্বস শাসন চলাকালীন দোন-য়োদ-র্দো-র্জে লাসা অধিকার করেন এবং কার্মা-ব্কা'-ব্র্গ্যুদ ধর্মসম্প্রদায়ের বৌদ্ধরা দ্গে-লুগস সম্প্রদায়ের বৌদ্ধদের লো-গ্সার বা তিব্বতী নববর্ষের দিনে উদযাপন করার জন্য স্মোন-লাম-ছেন-মো নামক উৎসব পালনে বাধা সৃষ্টি করে। ১৪৯৯ খ্রিষ্টাব্দে দোন-য়োদ-র্দো-র্জের অনুমতিক্রমে ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের পরবর্তী রাজা হিসেবে সিংহাসনে বসলে গ্ত্সো-স্ক্যেস-র্দো-র্জে অভিভাবকত্ব থেকে সরে আসেন। ১৫১০ খ্রিষ্টাব্দে গ্ত্সো-স্ক্যেস-র্দো-র্জের মৃত্যু হলে দোন-য়োদ-র্দো-র্জের সঙ্গে ঙ্গাগ-দ্বাং-ব্ক্রা-শিস-গ্রাগ্স-পার মধ্যে একটি সামরিক লড়াই শুরু হলেও দ্রুত তাঁদের মধ্যে মধ্যস্থতা হয়ে যায়।
থিসারা পেরেরা
নারানগোদা লিয়ানারাচ্চিলাগে থিসারা চিরান্থা পেরেরা (; জন্ম: ৩ এপ্রিল, ১৯৮৯) কলম্বোয় জন্মগ্রহণকারী শ্রীলঙ্কান ক্রিকেটার। তিনি শ্রীলঙ্কা জাতীয় ক্রিকেট দলের হয়ে টেস্ট, একদিনের আন্তর্জাতিক এবং টুয়েন্টি২০ আন্তর্জাতিক পর্যায়ে ক্রিকেট খেলছেন। এছাড়াও, ওয়েয়াম্বা উল্ভস এবং কোল্টস ক্রিকেট ক্লাবের পক্ষ হয়ে প্রথম-শ্রেণীর ক্রিকেটে অংশ নিয়ে থাকেন। একজন অল-রাউন্ডার হিসেবে বামহাতে আগ্রাসী ব্যাটিং ও ডানহাতে মিডিয়াম ফাস্ট বোলিংয়ের জন্য পরিচিত হয়ে আছেন। অস্ট্রেলিয়ায় তিনি "পাণ্ডা" ডাকনামে ভূষিত হন। বিগ ব্যাশ লীগে ব্রিসবেন হিটে সতীর্থ জর্জ বেইলি তাকে এ নামকরণ করেছিলেন। কিন্তু, তিনি 'টিপি' নামেই নিজেকে পরিচিতি ঘটাতে স্বাচ্ছন্দ্যবোধ করেন।
২০১৪ সালের আইসিসি বিশ্ব টুয়েন্টি২০ প্রতিযোগিতায় শিরোপা বিজয়ী শ্রীলঙ্কা ক্রিকেট দলের অন্যতম সদস্য ছিলেন তিনি। ১২ ফেব্রুয়ারি, ২০১৬ তারিখে ভারত সফরে অনুষ্ঠিত টুয়েন্টি২০ প্রতিযোগিতায় স্বাগতিক ভারতের বিপক্ষে হ্যাট্রিক করেন যা টি২০ আন্তর্জাতিকের ইতিহাসে চতুর্থ।
কলম্বোর মর্যাদাসম্পন্ন সেন্ট জোসেফ’স কলেজে পড়াশোনা করেন থিসারা পেরেরা। এ কলেজ থেকেই চামিন্দা ভাস, অ্যাঞ্জেলো ম্যাথিউস, দিমুথ করুণারত্নের ন্যায় শ্রীলঙ্কান ক্রিকেটাররা জাতীয় দলে প্রতিনিধিত্ব করেছেন। বয়সভিত্তিক যুবদের বিভিন্ন স্তরের ক্রিকেটে শ্রীলঙ্কার হয়ে খেলেছেন তিনি। তন্মধ্যে ২০০৮ সালের আইসিসি অনূর্ধ্ব-১৯ ক্রিকেট বিশ্বকাপেও তিনি খেলেন। নভেম্বর, ২০০৯ সালে কোল্টস ক্রিকেট ক্লাবের হয়ে প্রথম-শ্রেণীর ক্রিকেটে অভিষেক ঘটে পেরেরা’র।
২০০৯ সালে পেরেরা’র আন্তর্জাতিক ক্রিকেটে শ্রীলঙ্কার পক্ষে অভিষেক ঘটে। কলকাতায় অনুষ্ঠিত একদিনের আন্তর্জাতিকে ভারত ক্রিকেট দলের বিপক্ষে খেলার জন্য শেষদিকে তার দলে ডাক পড়ে। এর পরের মাসে ২০১০ সালের ইন্ডিয়ান প্রিমিয়ার লীগে খেলার জন্য চেন্নাই সুপার কিংস তাকে ৫০,০০০ মার্কিন ডলারের বিনিময়ে দলে অন্তর্ভুক্ত করে। মে, ২০১০ সালে ওয়েস্ট ইন্ডিজের বিপক্ষে ২০১০ সালে অনুষ্ঠিত আইসিসি বিশ্ব টুয়েন্টি২০ প্রতিযোগিতায় টুয়েন্টি২০ ক্রিকেটে অভিষেক ঘটে তার। আগস্ট, ২০১০ সালে তিনি আন্তর্জাতিক ক্রিকেটে তার প্রথম পাঁচ-উইকেট প্রাপ্তি ঘটে। এরফলে ভারতের বিপক্ষে দলের জয়ের পাশাপাশি ম্যাচের সেরা খেলোয়াড় হিসেবে মনোনীত হন। অক্টোবর, ২০১০ সালে শ্রীলঙ্কা দলের সদস্যরূপে অস্ট্রেলিয়া সফর করেন। টুয়েন্টি২০ আন্তর্জাতিকে অস্ট্রেলিয়ার নিজ মাঠে পরাজয় ঘটে মূলতঃ তার শেষ তিন বলে ১৬ রান সংগ্রহের ফলে। একই সফরে তিনি পাঁচ উইকেট লাভ করেছিলেন।
বাংলাদেশ, ভারত ও শ্রীলঙ্কায় যৌথভাবে অনুষ্ঠিত ২০১১ সালের ক্রিকেট বিশ্বকাপে শ্রীলঙ্কা দলের অন্যতম সদস্য ছিলেন। প্রতিযোগিতার চূড়ান্ত খেলায় ভারতের বিপক্ষে নেমে দশ বলে অপরাজিত ২২ রান ও বোলিংয়ে নেমে কেবলমাত্র গৌতম গম্ভীরের উইকেট লাভ করেন। খেলায় শ্রীলঙ্কা দল পরাজিত হওয়ায় রানার্স-আপ নিয়েই সন্তুষ্ট থাকতে হয়।
১২ ফেব্রুয়ারি, ২০১৬ তারিখে স্বাগতিক ভারতের বিপক্ষে অনুষ্ঠিত টুয়েন্টি২০ আন্তর্জাতিকে হ্যাট্রিক করার বিরল কৃতিত্ব অর্জন করেন। ব্রেট লি, টিম সাউদি ও জ্যাকব ওরামের পর টুয়েন্টি২০ আন্তর্জাতিকের ইতিহাসে চতুর্থ বোলার হিসেবে ও প্রথম শ্রীলঙ্কান হিসেবে এ সফলতা পান। কিন্তু ব্যাটিংয়ে শূন্য রানে আউট হন ও ৬৯ রানে পরাজিত হয় তার দল। এছাড়াও, ব্রেট লি'র পর দ্বিতীয় খেলোয়াড় হিসেবে একদিনের আন্তর্জাতিক ও টুয়েন্টি২০ আন্তর্জাতিকে হ্যাট্রিক করার গৌরবগাঁথা রচনা করেন তিনি।
ঙ্গাগ-দ্বাং-র্নাম-র্গ্যাল (রিনপুংপা)
ঙ্গাগ-দ্বাং-র্নাম-র্গ্যাল () তিব্বতের রিং-স্পুংস-পা রাজবংশের চতুর্থ রাজা ছিলেন।
ঙ্গজ্ঞ-দ্বাং-র্নাম-র্গ্যাল রিং-স্পুংস-পা রাজবংশের রাজপুরুষ গ্ত্সো-স্ক্যেস-র্দো-র্জের পুত্র ছিলেন। ১৫১০ খ্রিষ্টাব্দে পিতার মৃত্যু হলে ফাগ-মো-গ্রু-পা রাজবংশের নবম রাজা ঙ্গাগ-দ্বাং-ব্ক্রা-শিস-গ্রাগ্স-পার সঙ্গে রিং-স্পুংস-পা রাজবংশের তৎকালীন রাজা দোন-য়োদ-র্দো-র্জের বিরোধ শুরু হলে দোন-য়োদ-র্দো-র্জের আদেশে ঙ্গাগ-দ্বাং-র্নাম-র্গ্যাল গ্যেলাদ্রিং নামক স্থান অধিকারে উদ্দেশ্যে সামরিক অভিযান করেন, কিন্তু বেশিদিন ঐ বিরোধ স্থায়ী হয়নি। ১৫১২ খ্রিষ্টাব্দে দোন-য়োদ-র্দো-র্জে অপুত্রক অবস্থায় মৃত্যুবরণের সময় নাকার্ত্সে নামক স্থানের অধিবাসী জিলোনপা নামক এক ব্যক্তিকে উত্তরাধিকারী নির্বাচিত করে যান। কিন্তু ঙ্গাগ-দ্বাং-র্নাম-র্গ্যাল দ্রুত সিংহাসন অধিকারে সক্ষম হন।
জিলোনপা এবং ঙ্গাগ-দ্বাং-র্নাম-র্গ্যাল উভয়েই তাঁদের পূর্বসূরী দোন-য়োদ-র্দো-র্জের চেয়ে অনেক কম সফলতা অর্জন করেন। ১৫১৫ খ্রিষ্টাব্দে ফাগ-মো-গ্রু-পা রাজবংশের সাথে পুনরায় বিরোধ শুরু হয়। রিং-স্পুংস-পা রাজবংশের অধীনে থাকা গ্যাখার্ত্সে তাঁদের আনুগত্য পাল্টে ফাগ-মো-গ্রু-পা রাজবংশের অধীনে চলে যায়। লাসা থেকে রিং-স্পুংস-পার সৈন্যদল বিতাড়িত হয় এবং কুড়ি বছর পরে দ্গে-লুগস সম্প্রদায়ের বৌদ্ধদের লো-গ্সার বা তিব্বতী নববর্ষের দিনে উদযাপন করার জন্য স্মোন-লাম-ছেন-মো নামক উৎসব পালনের সুযোগ পান। ঙ্গাগ-দ্বাং-র্নাম-র্গ্যাল থুস, সেঙ্গেত্সে, লাতোদ, ল্হো প্রভৃতি স্থান অধিকার করে তাঁর রাজ্যের আয়তন সঙ্কোচনকে অনেকটাই পূরণ করতে পেরেছিলেন।
ঙ্গাগ-দ্বাং-র্নাম-র্গ্যাল বিদ্যা, ধর্ম ও শিল্পচর্চার পৃষ্ঠপোষক ছিলেন। তিনি প্রাচীন তিব্বত সাম্রাজ্যে পোষাক ও অলঙ্কার পরিধানের রিনছেন গ্যেনছা নামক রীতির পুনরায় প্রচলন করেন। রেশমের কাপড়ের ওপর ঙ্গাক দ্রুপমার বিখ্যাত চিত্রকলাটিও তাঁর আমলেই চিত্রিত হয়।
দোন-'গ্রুব-ত্শে-ব্র্তান-র্দো-র্জে
দোন-'গ্রুব-ত্শে-ব্র্তান-র্দো-র্জে () তিব্বতের রিং-স্পুংস-পা রাজবংশের পঞ্চম রাজা ছিলেন।
দোন-'গ্রুব-ত্শে-ব্র্তান-র্দো-র্জে রিং-স্পুংস-পা রাজবংশের চতুর্থ রাজা ঙ্গাগ-দ্বাং-র্নাম-র্গ্যালের দ্বিতীয় পুত্র ছিলেন। ষোড়শ শতাব্দীর মধ্যভাগে পিতার মৃত্যুর পর তিনি সিংহাসনে আরোহণ করেন। তিনি তাঁর পূর্বপুরুষদের মতো কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক ছিলেন। তিনি কার্মা-ব্কা'-ব্র্গ্যুদ ধর্মসম্প্রদায়ের অষ্টম র্গ্যাল-বা-কার্মা-পা মি-ব্স্ক্যোদ-র্দো-র্জেকে সুংরাপ লিং বৌদ্ধবিহার স্থাপনে সহায়তা করেন। তিনি কুন-ম্খ্যেন-পাদ-মা-দ্কার-পো নামক 'ব্রুগ-পা-ব্কা'-ব্র্গ্যুদ ধর্মসম্প্রদায়ের চতুর্থ র্গ্যাল-দ্বাং-'ব্রুগ-পার পৃষ্ঠপোষকও ছিলেন। দোন-'গ্রুব-ত্শে-ব্র্তান-র্দো-র্জে একজন বীর যোদ্ধাও ছিলেন। সিংহাসনলাভের পূর্বেই তিনি ল্হুনদ্রুবত্সে অঞ্চলটি অধিকার করে নেন। ঙ্গাগ-দ্বাং-র্নাম-র্গ্যালের পশ্চিম তিব্বত অধিকারের নীতি অনুসারে তিনিও পশ্চিমে গুংথাং রাজ্য আক্রমণ করে ব্যর্থ হন।
ঙ্গাগ-দ্বাং-'জিগ্স-মেদ-গ্রাগ্স-পা
ঙ্গাগ-দ্বাং-'জিগ্স-মেদ-গ্রাগ্স-পা () তিব্বতের রিং-স্পুংস-পা রাজবংশের ষষ্ঠ ও অন্তিম রাজা ছিলেন।
ঙ্গাগ-দ্বাং-'জিগ্স-মেদ-গ্রাগ্স-পা রিং-স্পুংস-পা রাজবংশের চতুর্থ রাজা ঙ্গাগ-দ্বাং-র্নাম-র্গ্যালের তৃতীয় পুত্র ও পঞ্চম রাজা দোন-'গ্রুব-ত্শে-ব্র্তান-র্দো-র্জের ভ্রাতা ছিলেন। দোন-'গ্রুব-ত্শে-ব্র্তান-র্দো-র্জের মৃত্যু হলে তিনি পরবর্তী রাজা হিসেবে সিংহাসনে বসেন। ঙ্গাগ-দ্বাং-'জিগ্স-মেদ-গ্রাগ্স-পা বহু সংস্কৃত গ্রন্থের অনুবাদ করেন এবং একজন বিদ্বান রাজা হিসেবে তিব্বতে সমাদৃত ছিলেন।
ঝিগ-শাগ-পা-ত্শে-ব্র্তান-র্দো-র্জে নামক রিং-স্পুংস-পা রাজবংশের এক আত্মীয় ও সাম-গ্রুব-ত্সে দুর্গের অধিপতি ১৫৫৭ খ্রিষ্টাব্দে রিং-স্পুংস-পা রাজবংশের বিরুদ্ধে বিদ্রোহ ঘোষণা করেন।। এই সময় তিনি রিং-স্পুংস-পা রাজবংশের বিরুদ্ধে বিদ্রোহকারী অন্যান্য সকল শক্তিগুলিকে সহায়তা করতে থাকেন। ১৫৬৫ খ্রিষ্টাব্দে তিনি পানাম ল্হুনদ্রুপ ক্যুংত্সে অবরোধ করলে কুন-ম্খ্যেন-পাদ-মা-দ্কার-পো নামক 'ব্রুগ-পা-ব্কা'-ব্র্গ্যুদ ধর্মসম্প্রদায়ের চতুর্থ র্গ্যাল-দ্বাং-'ব্রুগ-পা উভয় পক্ষের মধ্যে মধ্যস্থতা করেন। কিন্তু ১৫৬৬ খ্রিষ্টাব্দে ন্যাংতোদ অঞ্চলে এক নতুন যুদ্ধের সূচনা হলে কুন-ম্খ্যেন-পাদ-মা-দ্কার-পোর মধ্যস্থতায় ঙ্গাগ-দ্বাং-'জিগ্স-মেদ-গ্রাগ্স-পা সমগ্র পানাম অঞ্চলটি ঝিগ-শাগ-পা-ত্শে-ব্র্তান-র্দো-র্জেকে সমর্পণ করে দিতে সম্মত হন। এরফলে রিং-স্পুংস-পা রাজবংশের প্রভাব মধ্য তিব্বত থেকে অন্তর্হিত হয়। কিছু সময় পরে দাওয়া জাংপো এবং গেওয়া পাল নামক দুই পুত্রকে রেখে রাজা ঙ্গাগ-দ্বাং-'জিগ্স-মেদ-গ্রাগ্স-পার মৃত্যু হলে রিং-স্পুংস-পা রাজ্য ভেঙ্গে পড়ে এবং ঝিগ-শাগ-পা-ত্শে-ব্র্তান-র্দো-র্জে নতুন গ্ত্সাং-পা রাজবংশ স্থাপন করে মধ্য তিব্বতের নতুন শক্তি হিসেবে উঠে আসেন।
সান্তাহার রেলওয়ে স্টেশন
সান্তাহার রেলওয়ে স্টেশন বগুড়া জেলার আদমদীঘি উপজেলায় অবস্থিত একটি জংশন স্টেশন। এটি বাংলাদেশের অন্যতম গুরুত্বপূর্ণ রেলওয়ে স্টেশন।
অবিভক্ত ভারতের উত্তরবঙ্গ ও আসাম, ত্রিপুরা ও নাগাল্যান্ডের সঙ্গে পশ্চিমবঙ্গের কলকাতার যোগাযোগ সহজ করার লক্ষ্যে সান্তাহারকে সংযুক্ত করে পূর্বদিকে বগুড়া হয়ে দিনাজপুর, রংপুর ও লালমনিরহাটে যাওয়ার জন্য আগের রেললাইনের (ব্রডগেজ) সাথে আরও একটি রেললাইন (মিটারগেজ) নির্মিত হলে ‘সান্তাহার স্টেশন’ সান্তাহার জংশন স্টেশনে পরিণত হয়।
ওয়েট ফর মি, ড্যাডি
ওয়েট ফর মি, ড্যাডি হল ক্লড পি. ডেটলফের ধারণ করা একটি আলোকচিত্র যা ১৯৪০ সালের ১লা অক্টোবরে কানাডার নিউ ওয়েস্টমিনস্টারের কলম্বিয়া এভিনিউ-এর এইট স্ট্রিট থেকে ব্রিটিশ কলম্বিয়া রেজিমেন্টের সৈন্যদের মার্চ করার সময় ধারণ করা হয়েছিল। যখন ডেটলফ ছবিটি ধারণ করেছিলেন তখন ওয়ারেন "হোয়াইটি" বার্নার্ড দৌড়ে তার মায়ের কাছ থেকে তার পিতা প্রাইভেট জ্যাক বার্নার্ডের কাছে যাচ্ছিলেন। আলোকচিত্রটি বৈশ্বিকভাবে ব্যাপক সাড়া ফেলে এবং যুদ্ধের সময় পারিবারিক বন্ধন বুঝাতে ব্যবহার করা হত।
১৯৩৯ সালের ২৬শে আগস্ট শনিবার হিটলার পোল্যান্ডকে হুমকি দেয় ও ডানজিগ শহরটি দাবী করে। ঐদিন সকাল ৪:১৫ মিনিটে ব্রিটিশ কলম্বিয়ার আঞ্চলিক রেজিমেন্ট কানাডীয় রাজধানী থেকে একটি কল পায় এবং তাদের মূল রেজিমেন্টের সাথে যোগাযোগ করতে বলা হয়। সৈন্যরা শহরের অরক্ষিত এলাকাগুলো টহল দিতে ছড়িয়ে পড়ে। ১৯৩৯ সালের ১০ই সেপ্টেম্বর কানাডীয় সংসদ নাৎসি জার্মানির বিরুদ্ধে যুদ্ধ ঘোষণা করে এবং একই মাসে নাৎসি বাহিনী পোল্যান্ড আক্রমণ করে। যখন অন্যান্য ইউনিটগুলোকে যুক্তরাজ্যে পাঠানো হয় তখন ব্রিটিশ কলম্বিয়া রেজিমেন্টকে কানাডার পশ্চিম উপকূলেই রেখে দেওয়া হয়। মাসের পর মাস শহরের বিভিন্ন জায়গায় খোঁড়াখুড়ি ও টহল দেওয়ার পর ১৯৪০ সালের ১লা অক্টোবর তাদেরকে গোপন যাত্রার জন্য নিউ ওয়েস্টমিনস্টারের রেল স্টেশনে যেতে বলা হয়।
কানাডীয় আলোচচিত্রগ্রাহক ক্লড পি. ডেটলফ স্থানীয় পত্রিকার জন্য সৈন্যদের মার্চ করার চিত্র ধারণ করার জন্য এইট স্ট্রিটে চলে আসেন; যাতে তিনি পাহাড়ের পাদদেশ থেকে নেমে আসা সৈন্যদের পুরো দলটিকেই ধারণ করতে পারেন। ডেটলফ ছবি ধারণ করার জন্য প্রস্তুতি নিচ্ছিলেন তখনই তিনি লক্ষ্য করলেন একজন বালক (ওয়ারেন "হোয়াইটি" বার্নার্ড) রাস্তা দিয়ে দৌড়ে তার মায়ের কাছ থেকে তার পিতার কাছে যাচ্ছে। ডেটলফ বিলম্ব না করে চিত্রটি ধারণ করলেন এবং চিত্রটি অল্প সময়ের মধ্যেই সারা বিশ্বে ছড়িয়ে পড়ে; পরবর্তীতে এটি লাইফ সাময়িকীতেও স্থান পায়। যুদ্ধের সময় ব্রিটিশ কলম্বিয়ার প্রত্যেক বিদ্যালয়ের দেওয়ালে চিত্রটি টানানো থাকত।
ধর্মসাগর
ধর্মসাগর বাংলাদেশের কুমিল্লা শহরে অবস্থিত একটি বিশাল জলাধার। এটি একটি প্রাচীন দিঘি। এটি কুমিল্লা শহরের প্রাণকেন্দ্রে অবস্থিত। ধর্মসাগরের আয়তন ২৩.১৮ একর।
ত্রিপুরার অধিপতি মহারাজা প্রথম ধর্মমাণিক্য ১৪৫৮ সালে ধর্মসাগর খনন করেন। এই অঞ্চলের মানুষের জলের কষ্ট নিবারণ করাই ছিল রাজার মূল উদ্দেশ্য।"রাজমালা" গ্রন্থ আনুসারে মহারাজা সুদীর্ঘ ৩২ বৎসর রাজত্ব করেন (১৪৩১-৬২ খ্রি:)। মহারাজা ধর্মমাণিক্যের নামানুসারে এর নাম রাখা হয় ধর্মসাগর। ধর্মসাগর নিয়ে ছড়িয়ে রয়েছে বহু উপাখ্যান ও উপকথা।
ধর্মসাগর উৎসর্গের সময় যে তাম্রলিপি প্রদান করা হয় তা নিন্মরূপ:-
তাম্রলিপির মর্ম
বর্তমানে ধর্মসাগরের আয়তন ২৩:১৮ একর। এটির পূর্বে কুমিল্লা স্টেডিয়াম ও কুমিল্লা জিলা স্কুল, উত্তরাংশে সিটি কর্পোরেশনের উদ্যান ও জেলা প্রশাসকের কার্যালয় অবস্থিত। কুমিল্লার শহরবাসীর নিকট এই দীঘিটি একটি বিনোদনকেন্দ্র হিসেবে বিবেচিত হয়ে থাকে। এখানে অবকাশ উদযাপনের নিমিত্ত প্রতিদিন বিপুল জন সমাগম হয়ে থাকে। এছাড়া সারাদেশেই ধর্মসাগরের প্রসিদ্ধি রয়েছে।
ধর্মসাগরের উত্তর কোণে রয়েছে রাণীর কুঠির, পৌরপার্ক। পূর্ব দিকে  কুমিল্লা স্টেডিয়াম আর পশ্চিম পাড়ে বসার ব্যবস্থা আছে। স্থানীয় অধিবাসী ছাড়াও পর্যটকের আগমন ঘটে। দিঘিপাড়ের সবুজ বড় বড় গাছের সারি ধর্মসাগরকে দিয়েছে ভিন্ন মাত্রা। তাছাড়াও শীতকালে ধর্মসাগরে প্রচুর অতিথি পাখির আগমন ঘটে।
সুভা (চলচ্চিত্র)
সুভা চাষী নজরুল ইসলাম পরিচালিত ২০০৬ সালের বাংলাদেশী নাট্য চলচ্চিত্র। ছবিটি মুক্তি পায় বাংলাদেশের সমস্ত প্রেক্ষাগৃহে মুক্তি পায় ২০০৬ সালে। পরিচালনা করেছেন চাষী নজরুল ইসলাম। ছবিটি নির্মিত হয়েছে রবীন্দ্রনাথ ঠাকুর এর "সুভা" ছোটগল্প অবলম্বনে। "সুভা" চলচ্চিত্রটি প্রযোজনা এবং পরিবেশনায় রয়েছেন ইমপ্রেস টেলিফিল্ম। ছবিটিতে নাম ভূমিকায় অভিনয় করেছেন অভিনেত্রী পূর্ণিমা এবং আরও একটি গুরুত্বপূর্ণ চরিত্রে অভিনয় করেছেন শাকিব খান। এছাড়াও সহ-শিল্পীদের মধ্যে রয়েছেন চাষী নজরুল ইসলাম, সুজাতা, তুষার খান, সালেহ আহমেদ। শাকিব খান ও পূর্ণিমা তাদের অসাধারন অভিনয়ের জন্য সর্বস্তরের প্রশংসা প্রাপ্ত হয়েছিলেন।
সুভাসিনীকে গ্রামে সবাই সুভা বলেই ডাকে। সুভাসিনী হল যে মিষ্টি স্বরে কথা বলে। তার বড় দুই বোন সুহাসিনী ও সুকেশিনীর নামের সাথে মিলিয়ে তার নাম রাখা হয়। কিন্তু সুভা জন্ম থেকে কথা বলতে ও শুনতে পারে না। বোবা ও কালা হওয়ায় সমবয়সীদের সাথে সে খেলা করতে গেলে তারা তাকে খেপিয়ে তোলে। সে তাদের খেলা পণ্ড করে দিয়ে চলে যায়। সমবয়সী মেয়েদের সাথে খেলতে না পারায় তার সখ্যতা গড়ে ওঠে গ্রামের যুবক প্রতাপের সাথে। প্রতাপ ও সুভা একে অপরকে বুঝে এবং ভালবাসতে শুরু করে। প্রতাপ সুভার বাবাকে তাদের বিয়ের কথা বলে। সুভার বাবা বাণীকণ্ঠ প্রতাপের বাবা গোবিন্দের কাছে তাদের বিয়ের প্রস্তাব নিয়ে আসে। কিন্তু গোবিন্দ তা ফিরিয়ে দেয় এবং তাকে অপমান করে বাড়ি থেকে বের করে দেয়।
অপমানিত হয়ে বাড়ি ফিরে বাণীকণ্ঠ তার স্ত্রী ও মেয়েকে নিয়ে কোলকাতায় তার বড় মেয়ের বাড়ি চলে যায়। সেখানে তারা সুভার বিয়ের জন্য পাত্র দেখে। পাত্র নিবারণ তার বন্ধুকে নিয়ে সুভাকে দেখতে আসে এবং তাদের মেয়ে পছন্দ হয়। ফলে শীঘ্রই নিবারণ সুভাকে বিয়ে করে। কিন্তু বিয়ের পরদিন সে জানতে পারে সুভা কথা বলতে পারে না, যা সুভার জন্য দুঃখ বয়ে নিয়ে আসে।"সুভা" চলচ্চিত্রটির সঙ্গীত পরিচালনা করেছে ইমন সাহা। গীত রচনা করেছেন কবির বকুল। এছাড়া রবীন্দ্রনাথ ঠাকুরের দুটি গান ব্যবহৃত হয়েছে। গানে কণ্ঠ দিয়েছেন রেজওয়ানা চৌধুরী বন্যা, মিতা হক, ঝুমু খান, বাপ্পা মজুমদার ও সাদী মহম্মদ।
এর্নস্ট বরিস কাইন
এর্নস্ট বরিস কাইন () একজন জার্মান বংশোদ্ভূত ব্রিটিশ প্রাণরসায়নবিদ। তিনি ১৯৪৫ সালে চিকিৎসাবিজ্ঞানে নোবেল পুরস্কার লাভ করেন।
কাইন ১৯০৬ সালের ১৯ জুন বার্লিনে জন্মগ্রহণ করেন। তিনি কেমব্রিজ বিশ্ববিদ্যালয় এ ফ্রেডরিখ গোল্যান্ড হপকিন্স এর অধীনে ফসফোলিপিড নিয়ে কাজ শুরু করেন। তিই ১৯৩৫ সালে অক্সফোর্ড বিশ্ববিদ্যালয় এর রোগতত্ত্বের প্রভাষক নিযুক্ত হন।
ড্যান্সিং ম্যান
ড্যান্সিং ম্যান হল দ্বিতীয় বিশ্বযুদ্ধের পর অস্ট্রেলিয়ার রাস্তা থেকে ধারণ করা একটি ঐতিহাসিক আলোকচিত্র বা ভিডিওচিত্রের নাম। ১৯৪৫ সালের ১৫ই আগস্ট দ্বিতীয় বিশ্বযুদ্ধ শেষে অস্ট্রেলিয়ার সিডনিতে মানুষ যুদ্ধ জয় উদ্‌যাপন করার জন্য রাস্তায় নেমে আসে। এসময় একজন প্রতিবেদক একজন আনন্দিত ব্যক্তির কাছ থেকে তার অনুভূতি জানতে চাচ্ছিলেন; লোকটি নাচার সময় তিনি অস্ট্রেলীয় সংস্করণের নিউজরিল মুভিটোন সংবাদের মোসন পিকচার ফিল্মে ধরা পরেন। দৃশ্যটি বিশ্বব্যাপী জনপ্রিয়তা পায় এবং এটি অস্ট্রেলীয় সংস্কৃতিতে অন্যন্য স্থান দখল করে আছে। একই সাথে এই আলোকচিত্রকে অস্ট্রেলিয়া ও বিভিন্ন দেশে যুদ্ধজয়ের প্রতীকি ছবি হিসেবে মনে করা হয়।
ড্যান্সিং ম্যানের পরিচিতি নিয়ে অনেক বিতর্ক রয়েছে। ফ্রাঙ্ক ম্যাকঅ্যালারি নামে একজন অবসরপ্রাপ্ত ব্যরিস্টার দাবী করেন ১৯৪৫ সালের ১৫ই আগস্ট সিডনির এলিজাবেথ সড়কের ব্যক্তিটি তিনি নিজে। রাণীর পরামর্শক চেস্টার পোর্টার ও সাবেক ক্ষতিপূরণ আদালতের বিচারক ব্যারি এগান উভয়ই ব্যক্তিটিকে ম্যাকঅ্যালারি বলে নিশ্চিত করেন। অস্ট্রেলীয় সেভেন টেলিভেশন নেটওয়ার্ক হয়ার আর দে নাউ নামে একটি অনুষ্ঠানের মাধ্যমে রহস্য সমাধানের চেষ্ঠা করেছিল। টেলিভিশন নেটওয়ার্ক একজন ফরেনসিক বিশেষজ্ঞ ভাড়া করেছিল যিনি ছবিটি বিশ্লেষণ করে বলেন ছবির ব্যক্তিটি ম্যাকঅ্যালারি হওয়ার সম্ভাবনাই বেশি।
অস্ট্রেলীয় রয়াল মিন্ট ২০০৫ সালের একটি এক ডলারের মুদ্রায় বিষয়টিকে স্বরণীয় করে রাখতে আর্ন হিল নামে একজনকে চিত্রাইত করেন। মি. হিল বরেন, ক্যামেরা যখন আমার দিকে ঘরল তখন, আমি একটু লাফ দিয়েছিলাম। মুদ্রাটির নকশা করেন ওজেসি পেইত্রানিক, মুদ্রাটিতে কোন নাম লেখা হয় নি।
ফিল্ম ওয়ার্ল্ড পিটি লি. এর রেবেকা কেনান বলেন নৃত্যরত লোকটি সম্ভবত প্যাট্রিক ব্ল্যাকআল। ব্ল্যাকআল দাবী করেন, তিনিই হলেন মূল ড্যান্সিং ম্যান ও তিনি সংবিধিবদ্ধ ঘোষণাপত্রে স্বাক্ষরও করেছেন।
কৃত্রিম শিশ্ন
কৃত্রিম শিশ্ন (ইংরেজি: ডিলডো) পুংজননেন্দ্রি় সদৃশ এক ধরনের যৌনখেলনা। বিশেষকরে হস্তমৈথুনের বা এধরণের বিকল্প রতিক্রিড়ার সময় অথবা সঙ্গীর সাথে যৌনকর্মে লিপ্ত হবার সময় শারীরিক অনুপ্রবেশের উদ্দেশ্যে কৃত্রিম শিশ্ন ব্যবহৃত হয়ে থাকে।
কৃত্রিম শিশ্ন আকৃতি-আকার, এবং সামগ্রিক চেহারার দিক দিয়ে দেখতে উলম্ব বা খাড়া পুরুষ শিশ্নের মতো। এর প্রসারিত বর্ণনা সংযুক্ত রয়েছে ভাইব্রেটর সামগ্রীতে। এটি প্রোসথেসিস এইডস অর্ন্তভুক্ত শিশ্ন যা "প্রসারণ" নামেও পরিচিত। এধরনের শিশ্ন-অকৃতির সরঞ্জাম যোনিপথে অনুপ্রবেশের জন্যে ব্যবহৃত হয়, যা মানসিকভাবে পুরুষ শিশ্নের ন্যায় ব্যবহার করা যায়। অনেকে পায়ূপথে অনুপ্রবেশের জন্যেও এটা ব্যবহার করে থাকে। মূলত কৃত্রিম শিশ্ন সব লিঙ্গের মানুষের দ্বারা ব্যবহৃত হয়ে থাকে হস্তমৈথুন এবং অন্যান্য যৌন কার্যকলাপের সময়।
কৃত্রিম শিশ্নের সুস্পষ্ট ব্যবহার হচ্ছে যোনি অথবা মলদ্বারে অনুপ্রবেশ ঘটানো। কৃত্রিম শিশ্নের বস্তুকাম মূল্য রয়েছে। তবে কিছু ব্যবহারকারী অন্য উপায়েও এটি ব্যবহার করে থাকেন। উদাহরণসরূপ পূর্বরাগের সময় চামড়ার উপর চালনা করা। উপযুক্ত আকারের হলে, কৃত্রিম মুখমেহনের জন্য মৌখিক অনুপ্রবেশ কাজেও এর ব্যবহার হয়ে থাকে। কিছু সংখ্যক মূলত কৃত্রিম শিশ্ন ব্যবহার করে বিশেষভাবে জি-স্পট উদ্দীপিত করার কাজে।
এই ধরনের ডিলডো ফাঁপা। পুরুষ তার লিংগ এই ডিলডো’র ভিতর পুরে নিয়ে নারীর সঙ্গে সঙ্গেম রত হতে পারে। যে সকল পুরুষের লিঙ্গোত্থান সমস্যা আছে তারা এই খেলনা ব্যবহার করতে পারে। এই ডিলডো কোমড়ে শক্ত করে বাঁধার জন্য চামড়ার স্ট্যাপ থাকে যার কারণে এর নাম স্ট্র্যাপ অন ডিলডো। অন্যদিকে নারী সমকামীরা যোনীভেদের আনন্দ লাভের উদ্দেশ্যে স্ট্র্যাপ-অন ডিলডো পরে নিয়ে একজন আরেকজনকে বিদ্ধ করতে পারে।
পায়ুপথে ঢোকানো এবং নির্দিষ্ট সময়ের জন্য কৃত্রিম শিশ্নের অবস্থান করাকে বাট প্লাগ বলা হয়। কৃত্রিম শিশ্নে পায়ুপথে অনুপ্রবেশের পুনরাবৃত্তি অথবা দ্রুতলয়ে খোঁচানোর জন্য ব্যবহৃত।
ভারতে কিছু বিচার ব্যবস্থায় কৃত্রিম শিশ্নের বাজারজাতকরন এবং বিক্রয় অবৈধ।
এখন পর্যন্ত দক্ষিণ মার্কিন যুক্তরাষ্ট্রের অনেক স্থানে এবং গ্রেট প্লেইন্‌সের কিছু স্থানে "অশ্লীল সরঞ্জাম" আইনে কৃত্রিম শিশ্ন বিক্রি সম্পূর্ণ নিষিদ্ধ। ২০০৭ সালে, ফেডারেল আপিল কোর্ট যৌনখেলনা বিক্রি নিষিদ্ধে আলাবামার আইন সমর্থন করে। ১৯৩৮ সালের অশ্লীলতা-বিরোধী আইনে প্রয়োগ (Anti-Obscenity Enforcement Act) বহাল রাখে সেপ্টেম্বর ১১, ২০০৯ সালে।
কৃত্রিম শিশ্ন গ্রিক দানি শিল্পে দেখা যেতে পারে। কিছু টুকরায় দল যৌন বা একাকী মহিলার হস্তমৈথুন জাতীয় চিত্র দেখা যায়। খ্রিস্টপূর্ব ৬ষ্ট শতাব্দীতে, এধরনের দানি শিল্পে একটি দৃশ্য রচিত আছে যেখানে মৌখিক যৌনকর্মে লিপ্ত একজন মহিলা একজন পুরুষের উপর ঝুকে আছে এবং অন্য একজন পুরুষ তার পায়ুপথে কৃত্তিম শিশ্ন প্রবেশের চেষ্টা করছে।
৪১১ খ্রিস্টপূর্বের অ্যারিস্টোফেনিস' কমেডিতে তরা বহুবার উল্লেখিত, লাইসিসট্রাটা। ইংরেজি অনুবাদ:
সাধারনত, কৃত্রিম শিশ্ন, বিভিন্ন আকার-আকৃতির পুরুষ শিশ্নের বা পুংজনেন্দ্রীয় অকৃতিরও হয়ে থাকে। বর্তমানে নিখুঁতভাবে পুরুষ শারীরস্থান পুনর্গঠন করার ক্ষেত্রে বিভিন্ন ঢঙের, এবং আকারের কৃত্রিম শিশ্ন তৈরী হয়ে থাকে। জাপানে প্রাণী অনুরূপ এবং কার্টুন অনুরূপ কৃত্রিম শিশ্ন তৈরী হয়ে থাকে। যেমন হ্যালো কিটি। এরা মূলত খেলনা হিসেবেই বিক্রি হয়ে থাকে। ফলে অশ্লীলতা আইন থেকে বিরত থাকা যায়। কিছু কৃত্রিম শিশ্নে যৌন উদ্দীপনা র্ধক হিসেবে উপরিভাগে বুনটে লাগানো থাকে।
ভূতুরে জাহাজ
ভূতুরে জাহাজ; মাঝে মাঝে "অশরীরীর জাহাজ" নামেও পরিচিত, হল এমন কোন জাহাজ যার ডেকে কোন জীবিত ক্রু থাকে না; এই কথাটি সম্ভবত লোকাঁচারবিদ্যা বা কথাসাহিত্যে বেশি ব্যবহার করা হয়ে থাকে যেমন, দ্য ফ্লাইং ডাচম্যান, বা বাস্তবিক পাওয়া মনুষ্যবিহীন জাহাজ যার ক্রু বা নাবিকদের খুঁজে পাওয়া যায়নি যেমন, মেরি চেলেস্টা। শব্দটি মাঝে মাঝে এমন সব জাহাজের ক্ষেত্রেও ব্যবহার করা হয়ে থাকে যেগুলি সম্প্রতি তার কার্যক্ষমতা থেকে বাতিল বলে ঘোষণা করা হয়েছে কিন্তু এখনো ভেঙ্গে ফেলা হয়নি যেমন, ক্লেমেনচিউ (আর ৯৮)।
জাতীয় স্বমেহন দিবস
জাতীয় স্বমেহন দিবস যা আন্তর্জাতিক জাতীয় স্বমেহন দিবস হিসেবে পরিচিত; একটি বার্ষিক ঘটনা। স্বমেহন অধিকার রক্ষা করতে যা মে মাসের ৭ তারিখ এ দিবস পালিত হয়ে থাকে। ১৯৯৫ সালে প্রথম জাতীয় হস্তমৈথুন দিবস পালিত হয়েছিল, মার্কিন সার্জেন জেনারেল জয়েসলিন এলডার্সের সম্মানে যিনি পাঠ্যক্রমের অংশ হিসেবে শিক্ষার্থীদের স্বমেহন শিক্ষা প্রদানের পরামর্শ দেয়ার কারণে তৎকালীন রাষ্টপতি বিল ক্লিনটন কর্তৃক বহিস্কৃত হয়েছিলেন। ২০০১ সাল পর্যন্ত ৭ই মে এ দিবস পালিত হয়ে এসেছে, তবে ২০০৫ সালে ২৮শে মে এ দিবস পালিত হয়। এ দিবস পালনের পাশাপাশি মে মাস জাতীয় হস্তমৈথুন মাস হিসেবও পালিত হয়।
জুনুন
জুনুন(উর্দু:جنون, ইংরেজী: "obsession/Passion") একটি পাকিস্তানি সূফী রক ব্যান্ড যেটি ১৯৯০ সালে গঠিত হয়। ব্যান্ডটি প্রতিষ্ঠা করেন লিড গিটারিস্ট সালমান আহমাদ। জুনুন পাকিস্তানের সবচেয়ে সফল ব্যান্ড এবং কিউ ম্যাগাজিনের মতে জুনুন পৃথিবীর অন্যতম বৃহৎ একটি ব্যান্ড("One of the biggest bands in the world")। এছাড়া যুক্তরাষ্ট্রের প্রভাবশালী পত্রিকা "দ্য নিউ ইয়র্ক টাইমস" জুনুন'কে পাকিস্তানের ইউটু("the U2 of Pakistan") হিসেবে আখ্যায়িত করেছে। ব্যান্ডটি এ পর্যন্ত সর্বমোট ১৯টি এ্যালবাম প্রকাশ করেছে, যার মধ্যে: ৭টি স্টুডিও এ্যালবাম, ১টি সাউন্ডট্র্যাক, ২টি লাইভএ্যালবাম, ৪টি ভিডিও এ্যালবাম এবং ৫টি compilations.
ব্যান্ডটি ১৯৯১ সালে বৃহৎ রেকর্ড কোম্পানি ইএমআই এর সাথে চুক্তিবদ্ধ হয় এবং ১৯৯১ সালেই তাদের ব্যান্ডের নামানুসারেই জুনুন নামে এ্যালবাম প্রকাশ করে। এর দু'বছর পর ১৯৯৩ সালে তারা তাদের দ্বিতীয় এ্যালবাম তালাশ বের করে।
তথ্যসূত্র
হুয়ান গেলমান
হুয়ান গেলমান (৩ মে ১৯৩০ – ১৪ জানুয়ারি ২০১৪) ছিলেন একজন আর্জেন্টিনার কবি। তিনি ১৯৫৪ থেকে ২০১৪ সালে তার মৃত্যুর আগে পর্যন্ত ২০টির অধিক কবিতাগ্রন্থ প্রকাশ করেছেন। গেলম্যান ২০০৭ সালে স্প্যানিশ সাহিত্যে সবচেয়ে গুরুত্বপূর্ণ সার্ভেন্তেস পুরস্কার লাভ করেন।
ডাইয়্যান ফশি
ডাইয়্যান ফশি (; জানুয়ারি ১৬, ১৯৩২ - আনুমানিক ডিসেম্বর ২৬, ১৯৮৫) ছিলেন একজন মার্কিন প্রাণিবিদ। তিনি ১৯৩২ সালে জন্মগ্রহন করেন। দীর্ঘ ১৮ বছর ধরে গোরিলাদের উপর এক বিস্তর গবেষণা পরিচালনা করেছিলেন।
'গেরিলা ইন দ্য মিস্ট' তার গরিলা সংক্রান্ত গবেষণাগ্রন্থ। তিনি রুয়ান্ডায় গরিলা সহ প্রাণী বৈচিত্র্য নিয়ে কাজ করেন; যা ওআরটিপিএন (রোয়ান্ডা ন্যাশনাল পার্ক সিস্টেম) এর বিভিন্ন নথিপত্রে পাওয়া গেছে। তিনি কুরিয়ার জার্নালসহ বিভিন্ন সায়েন্টিফিক জার্নালে তার ভ্রমণ ও গবেষণার বিষয় প্রকাশ করেন। তিনি ব্যাক্তিগত জীবনে জেন গুডউইল, লুইস লিকি ও জর্জ স্কেলার দ্বারা প্রভাবিত হয়েছিলেন। তিনি তার শিক্ষাজীবনে সেন জোস স্টেট বিশ্ববিদ্যালয় থেকে ১৯৫৪ সালে কর্ম চিকিৎসার উপর বিএ এবং ১৯৭৪ সালে ক্যামব্রিজ বিশ্ববিদ্যালয় থেকে জীববিজ্ঞানে পিএইচডি ডিগ্রি অর্জন করেন। তিনি ১৯৮৫ সালের ২৬ শে ডিসেম্বর রুয়ান্ডার ভিরুঙ্গা মাউন্টেইনে আততায়ীদের হাতে মর্মান্তিকভাবে নিহত হন।
কম্পক দণ্ড (যৌনখেলনা)
কম্পক দণ্ড (ইংরেজি: Vibrator) একধরনের যৌনখেলনা, যা শরীর ও ত্বকে আচ্ছন্নকারী এবং আনন্দদায়ক অনুভূতি দানের মাধ্যমে স্নায়ু উদ্দীপিত করে। কিছু "কম্পক দণ্ড" পরিকল্পিত হয় মানব শরীরের কামোদ্দীপক অঞ্চলে কর্মদক্ষতার মাধ্যমে যৌনাবেদনময়ী উদ্দীপনা সৃষ্টির জন্য।
শতাব্দী ধরে, চিকিৎসকেরা বিভিন্ন ধরনের অসুস্থতার জন্য নারীদের চিকিৎসা দিয়ে আসছেন হস্তমৈথুনের স্বীকৃত প্রদান দ্বারা। ভিক্টোরীয় যুগে গ্রেট ব্রিটেনে স্ত্রী মৃগীরোগের চিকিৎসার জন্য বিশেষ করে প্রচলিত ছিল "শ্রোণী মালিশ"; যেমন "হিস্টিরিয়াগ্রস্ত ক্রোধাবেগের" মূল কারণ ছিলো ম্যানিপুলেশন। তারা শুধুমাত্র যৌনাঙ্গে উত্তেজনা সৃষ্টির জন্যেই এটি করে না, বরংচ এটিই তাদের সবচাইতে বেশি সময় ব্যয়কারী কাজ।
১৭৭৪ সালে ফ্রান্সে প্রথম কম্পক দণ্ড উদ্ভাবিত হয় যা 'Tremoussoir' বলা হত। প্রথম বাষ্পীয় ক্ষমতাসম্পন্ন কম্পক দণ্ডকে বলা হতো 'ম্যানিপ্যুলেটর'; যা উদ্ভাবন করেছিলেন আমেরিকান চিকিৎসক জর্জ টেলর ১৮৬৯ সালে। তার তৈরি যন্ত্রটি দেখতে ছিলো কুৎসিত। ১৮৮০ সালে ড. জোসেফ মর্টিমার গ্রানভিল একটি তাড়িত যান্ত্রিক কম্পক দণ্ড উদ্ভাবিত করেন। ঐতিহাসিক চলচ্চিত্র "হিস্টেরিয়ার" মাধ্যমে ড. গ্রানভিলের কম্পক দণ্ডের আবিষ্কারের ইতিহাস পুনঃবাস্তবায়ন করা হয়।
যে সকল নারীদের যৌনসঙ্গম অথবা হস্তমৈথুনের মাধ্যমে রাগমোচন বা চরম পর্যায়ে পৌছতে ব্যর্থ হন, যৌন চিকিৎসকেরা অনেকসময় এক্ষত্রে কম্পক দণ্ড ব্যবহারের সুপারিশ করে থাকেন।
এছাড়াও দম্পতিরা পারস্পরিক উত্তেজনা বৃদ্ধির জন্যেও কম্পক দণ্ড ব্যবহার করে থাকে। যৌনমঙ্গম কালে ব্যবহারের জন্য একধরনের ছোট এবং সহজলভ্য যন্ত্র আছে যা কম্পক দণ্ডের ন্যায় কাজ করে।
কিছু কম্পক দণ্ড বাজারজাতকরণ করা হয়ে থাকে "শরীর মালিশ" হিসেবে— যদিও এগুলো এখন পর্যন্ত ব্যবহৃত হয়, পূর্ণবয়স্কদের যৌনখেলনা হিসেবে।
প্রতিবন্ধী ব্যক্তিরা কম্পক দণ্ডের মাধ্যমে তাদের যৌন জীবনের একটি অপরিহার্য অংশ খুঁজে পেতে পারেন দুটি কারণে: প্রথমত, বাহু এবং হাত অক্ষমতার ক্ষেত্রে যৌন সন্তুষ্টি পেতে এটি একমাত্র উপায় হতে পারে। দ্বিতীয়ত, 
কিছু প্রতিবন্ধী পুরুষদের জন্য কম্পক দণ্ডের ব্যবহার, ইন ভিট্রো ফার্টিলাইজেশনের জন্য বীর্য নমুনা প্রদান করার একমাত্র উপায়।
দ্য মেসেজ (১৯৭৬-এর চলচ্চিত্র)
মুহাম্মদ, মেসেঞ্জার অফ গড ( "আর- রিসালাহ"; ইংরেজী: দ্য মেসেজ), ইসলামের সর্বশেষ নবী মোহাম্মদ (স.) এর জীবন বৃত্তান্ত সংবলিত ১৯৭৬ সালের ইংরেজী ভাষার একটি চলচ্চিত্র, ছবিটি পরিচালনা করেছেন মোস্তফা আক্কাদ, চিত্রনাট্য করেছেন এইচ.এ.এল. ক্রেইজ, প্রযোজনা করেছেন মোস্তফা আক্কাদ, ছবিতে অভিনয় করেছেন অ্যান্থনি কুইন, আইরিন পাপেস, মাইকেল অ্যানসারা প্রমুখ। আরবী ও ইংরেজী উভয় ভাষাতেই মুক্তি পেয়েছে। দি মেসেজ চলচ্চিত্রটিতে মূলত ইসলামের প্রাথমিক সময়ের কাহিনী উঠে এসেছে।
চলচ্চিত্রটিতে শেষ নবী মুহাম্মদ (সাঃ) এর মাধ্যমে মক্কায় ইসলামের সূচনার ঘটনাকে অনুসরণ করা হয়েছে, যেখানে মুসলমানগণ তাদের ধর্মীয় বিশ্বাসের কারণে অত্যাচারিত হচ্ছিল, এরপর মদিনায় হিজরত, বিভিন্ন যুদ্ধ, চুক্তি ইসলামের প্রসারের মধ্য দিয়ে কাহিনী এগিয়ে গেছে এবং মুসলমানদের মক্কা বিজয়ের মাধ্যমে চলচ্চিত্রের সমাপ্তি ঘটেছে। তৎকালীন সময়ের বেশ কিছু রক্তক্ষয়ী পটভূমি যেমন বদরের যুদ্ধ ও উহুদের যুদ্ধ চলচ্চিত্রটিতে ফুটিয়ে তোলা হয়েছে, যার অধিকাংশ দৃশ্যই নবীজী (সাঃ) এর চাচা হামজার চরিত্রের(অ্যান্থনি কুইন) দৃষ্টিকোণ থেকে দেখানো হয়েছে। ইসলামী মৌলিকতার উপর ভিত্তি করে চলচ্চিত্রটিতে নবী করীম মুহাম্মদ (সাঃ) কে দেখানো হয় নি, তার কন্ঠেরও অনুকরণ করা হয় নি। তার স্ত্রী, সন্তান ও খলিফাদের ক্ষেত্রেও এই একই মূলনীতি অনুসরণ করা হয়েছে, অর্থাৎ তাদেরকেও চলচ্চিত্রটিতে দেখানো হয়নি।
১৯৭৭ সালের অস্কার পুরষ্কারে চলচ্চিত্রটি আবহসঙ্গীত পরিচালক মরিস জারে পরিচালিত বিশেষ আবহসঙ্গীতের জন্য সেরা সঙ্গীতায়োজন বিভাগে মনোনয়ন পেয়েছিল।
লুক রঙ্কি
লুক রঙ্কি (; ; ; জন্ম: ২৩ এপ্রিল, ১৯৮১) মানাওয়াতু-ওয়াঙ্গানুইয়ের ড্যানেভার্ক এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার। আন্তর্জাতিক ক্রিকেটে নিউজিল্যান্ড ক্রিকেট দলের হয়ে খেলছেন। খেলায় তিনি মূলতঃ উইকেট-রক্ষক হিসেবে অংশগ্রহণ করে থাকেন। পেশাদার ক্রিকেটার হিসেবে নিউজিল্যান্ডের ঘরোয়া ক্রিকেটে ওয়েলিংটনের সাথে বর্তমানে চুক্তিবদ্ধ তিনি। আন্তর্জাতিক ক্রিকেট অঙ্গনে অস্ট্রেলিয়া এবং নিউজিল্যান্ড জাতীয় ক্রিকেট দলের হয়ে খেলার সুযোগ ঘটেছে তার। নিউজিল্যান্ডের মানাওয়াতু-ওয়াঙ্গানুই অঞ্চলের ড্যানিভার্ক এলাকায় জন্মগ্রহণকারী রঙ্কি শৈশবকালে পিতা-মাতার সাথে পশ্চিম অস্ট্রেলিয়ার পার্থে অভিবাসিত হয়েছিলেন। জানুয়ারি, ২০০২ সালে ওয়েস্টার্ন অস্ট্রেলিয়া দলের হয়ে আইএনজি কাপের মাধ্যমে ক্রিকেট খেলায় অভিষেক ঘটে তার। দলের মূল উইকেট-রক্ষক রায়ান ক্যাম্পবেলের সাথে তিনি দ্বিতীয় অবস্থানে ছিলেন। ২০০৬ সালে ক্যাম্পবেলের অবসরের পর তিনি ওয়েস্টার্ন অস্ট্রেলিয়ার মূল উইকেট-রক্ষক হিসেবে দায়িত্ব পালন করেন। ২০০৭ থেকে ২০০৯ সালের মধ্যে অস্ট্রেলিয়া ক্রিকেট দলের মূল উইকেট-রক্ষক ব্র্যাড হাড্ডিনের পাশাপাশি অবস্থান করেন ও অস্ট্রেলিয়া এ দলের হয়ে বেশ কয়েকটি খেলায় অংশগ্রহণ করেন।
এপ্রিল, ২০০৮ সালে ক্রিকেট অস্ট্রেলিয়া রঙ্কিকে পাশ কাটিয়ে ও একমাত্র উইকেট-রক্ষক হিসেবে ব্র্যাড হাড্ডিনকে দলে রেখে ২৫জন খেলোয়াড়ের সাথে চুক্তিবদ্ধ হয়। চুক্তিবদ্ধ না হয়েও জুন, ২০০৮ সালে ওয়েস্ট ইন্ডিজ সফরে হাড্ডিনের আঙ্গুলে আঘাতজনিত অনুপস্থিতির জন্য তার ডাক পড়ে। সফরে টুয়েন্টি২০ খেলায় ওয়েস্টার্ন অস্ট্রেলিয়ার খেলোয়াড় শন মার্শের সাথে তারও অভিষেক ঘটে। মেলবোর্ন ক্রিকেট গ্রাউন্ড (এমসিজি)তে অনুষ্ঠিত টুয়েন্টি২০তে দক্ষিণ আফ্রিকার বিপক্ষে তিনি অভিষিক্ত হন। কিন্তু প্রথম দুইটি একদিনের আন্তর্জাতিক খেলায় তার ব্যাটিংয়ের প্রয়োজন পড়েনি। সিরিজের চূড়ান্ত খেলায় ব্যাটিংয়ের অবস্থান পরিবর্তন করে ব্যাটিংয়ে নেমে মাত্র ২৮ বলে ৬৪ রান করে অস্ট্রেলিয়ার পক্ষে দ্বিতীয় দ্রুতম অর্ধ-শতক করেন, যাতে ছয়টি বিশাল ছক্কার মার ছিল। পরবর্তীতে একই খেলায় ডেভিড হাসিও দ্রুততম অর্ধ-শতক করায় রঙ্কির রেকর্ড গিয়ে দাঁড়ায় তৃতীয়। ঐ খেলায় তিনি ম্যান অব দ্য ম্যাচের পুরস্কার লাভ করেছিলেন।
ফেব্রুয়ারি, ২০১২ তারিখে রঙ্কি নিউজিল্যান্ডে ফিরে আসার আগ্রহ ব্যক্ত করেন ও জাতীয় দলে প্রবেশের চেষ্টা চালিয়ে কৃতকার্য হন। মার্চ, ২০১২ তারিখে ওয়েলিংটনের সাথে চুক্তিতে আবদ্ধ হন। ১৮ মার্চ প্লাঙ্কেট শীল্ড প্রতিযোগিতায় সেন্ট্রাল ডিস্ট্রিক্টসের বিপক্ষে ১১১ রানের সেঞ্চুরি করেন। এপ্রিল, ২০১৩ সালে রঙ্কি নিউজিল্যান্ড ক্রিকেট বোর্ড কর্তৃক একদিনের আন্তর্জাতিক দলের সদস্যরূপে মনোনীত হন ও পরের মাসেই দলের সাথে ইংল্যান্ড সফরে যান। ৩১ মে, ২০১৩ তারিখে লর্ডসে অনুষ্ঠিত একদিনের ক্রিকেটে নিউজিল্যান্ড দলের হয়ে তার অভিষেক ঘটে। খেলায় তিনি শূন্য রানে ফেরত যান ও তিনটি ক্যাচ ধরেন। এরফলে আন্তর্জাতিক ক্রিকেট অঙ্গনে তিনি প্রথম খেলোয়াড়রূপে অস্ট্রেলিয়া ও নিউজিল্যান্ড দলের পক্ষে, ৭ম খেলোয়াড়রূপে একদিনের আন্তর্জাতিক এবং ১৯৮০-এর দশকে কেপলার ওয়েসেলসের পর আন্তর্জাতিক ক্রিকেট কাউন্সিল অনুমোদিত দু’টি পূর্ণাঙ্গ সদস্যভূক্ত দলের হয়ে খেলেন।